Πώς να υπολογίσουμε την ηλικία του σκύλου & της γάτας μας σε ανθρώπινα χρόνια. Παρατηρώντας το Σάκε μου, συνειδητοποιώ με έκπληξη ότι έχει αρχίσει να γερνάει. «Μα μόλις χθες ήταν κουτάβι», σκέφτομαι και αρχίζω να υπολογίζω την ηλικία του σε ανθρώπινα χρόνια. Το μόνο που με απασχολεί είναι να βεβαιωθώ ότι «δεν έχει φάει ακόμα τα ψωμιά του».\nΓεγονός είναι πως οι αγαπημένοι μας τετράποδοι ζουν ελάχιστα συγκριτικά με εμάς. Το προσδόκιμο ζωής για τους δεσποζόμενους σκύλους είναι μόλις 12 έως 15 χρόνια και 13 έως 17 χρόνια για τις γάτες που ζουν μέσα στο σπίτι, ενώ εμείς ενδέχεται να πατήσουμε τα 80. Αδικία;\nΑν το σκεφτούμε ψύχραιμα, βολεύει που θα γεράσει αρκετά πριν από εμάς και έτσι θα έχουμε ακόμα τη δύναμη να το... γηροκομήσουμε. Πάντως, είναι χρήσιμο ανά πάσα στιγμή να γνωρίζουμε την ηλικία του. Ετσι θα δικαιολογήσουμε πολλά στη συμπεριφορά του: τη νηπιακή προσκόλληση πάνω μας και την αδυναμία του να συγκεντρωθεί σε μακροχρόνιες εκπαιδεύσεις, τις αταξίες, τις ζημιές και τους καβγάδες της εφηβείας, την (πιθανή) ωριμότητα της μέσης ηλικίας και αργότερα τα γηρατειά, με τη βαρηκοΐα, τα αρθριτικά, τα προβλήματα όρασης και την αυξημένη ανάγκη για κτηνιατρική περίθαλψη και στοργή.


«Ταξικά πρόστιμα» ή η πάλη των τάξεων αλά ΣΥΡΙΖΑΝΕΛ -\nΑρχική » «Ταξικά πρόστιμα» ή η πάλη των τάξεων αλά ΣΥΡΙΖΑΝΕΛ\nΚαι είναι προφανές το γιατί: Διότι οι “θεσμοί” δεν ενδιαφέρονται για αυθεντική παραγωγική ανασυγκρότηση της χώρας, αλλά επιθυμούν απλώς και μόνον να τη μεταβάλουν σε μια οικονομική αποικία τους, όπου οι δικές τους τράπεζες, επιχειρήσεις και εμπορικές αλυσίδες, θα έχουν κυριαρχήσει στην ελληνική οικονομία, θα έχουν αγοράσει τη ΔΕΗ, όπως έκαναν με τα αεροδρόμια, και θα έχουν εξοντώσει τον «αθέμιτο» ανταγωνισμό των μικρομεσαίων Ελλήνων.\nΚατερίνα Κοπασάκη 9 Μαρτίου 2017 - 04:36\nΔεν αμφισβητω τις αναλυσεις. Τις λυσεις αμφισβητω. Διοτι το να ξεκουμπιστει η μια καστα καθαρματων και να ανεβει μια αλλη καστα καθαρματων στο σβερκο μας, ως συνηθως γινεται, δεν αλλαζει τιποτα. Ολα δειχνουν πως ακομα δεν εχει βρεθει το φαρμακο εναντια στην ασθενεια της ενσωματωσης μας στο συστημα της αγορας που αναγαγει τον ανθρωπο σε προιον με ιδιωκτητες εκεινους που οριζουν την τιμη του, κι οποτε θελουν το πουλουν, κι οποτε αποφασισουν το αχρειστευουν. Μισός αιώνας δράσης σας, είμαι βεβαία, πως έχετε κάνει κι εσείς τη διάγνωση, δίχως, ακόμα να έχετε βρει το φάρμακο της υπέρβασης της. Η διαφορα μας ειναι οτι, τουλάχιστον, εσεις, προσπαθείτε συλλογικά να το βρείτε.


Le Monde: Οι διαδοχικές θεραπείες της Ελλάδας φαίνεται να αποδίδουν - emeagr\nΣε άρθρο της με τίτλο «Μισθοί, συντάξεις, χρέος… Σε ποια κατάσταση είναι η Ελλάδα μετά από 8 χρόνια βοήθειας;» η γαλλική εφημερίδα σημειώνει, σύμφωνα με το ΑΠΕ-ΜΠΕ, ότι «μετά την έξοδο, τη Δευτέρα, από το τελευταίο σχέδιο διάσωσης, οι οικονομικοί δείκτες τείνουν να βελτιώνονται»\n«Η σύγχρονη Οδύσσεια που πέρασε η χώρα μας από το 2010 έχει τελείωσε», δήλωσε ο Έλληνας πρωθυπουργός, Αλέξης Τσίπρας, στο διάγγελμά του από την Ιθάκη. Οι διαδοχικές θεραπείες που δέχθηκε η χώρα φαίνεται να αποδίδουν σε οικονομικό επίπεδο», αναφέρει η Le Monde, παραπέμποντας σε στατιστικούς δείκτες που παρουσιάζουν βελτίωση.\nΕιδικότερα, επισημαίνει: Αφού έχασε το ένα τρίτο της αξίας του σε εννέα χρόνια, το ΑΕΠ της Ελλάδας αυξήθηκε το 2017 (+2%). Ωστόσο, θα χρειαστούν αρκετά χρόνια για να επιστρέψει στα προ κρίσης επίπεδα, καθώς σήμερα βρίσκεται στο επίπεδο του 2003. Άλλη καλή είδηση: τον Μάιο, το ποσοστό ανεργίας υποχώρησε κάτω από το 20% για πρώτη φορά από το 2011. Παραμένει, ωστόσο, το υψηλότερο μεταξύ των χωρών της ΕΕ.\nΑρκετά έτη λιτότητας, που σημαίνουν ριζική μείωση των δημόσιων δαπανών και αύξηση της φορολογίας, επέτρεψαν στην Ελλάδα να υπερβεί το έλλειμμα και να δημιουργήσει πρωτογενές πλεόνασμα, με το οποίο πληροί τους στόχους που ζητούν οι πιστωτές, αλλά κυρίως διατηρεί το χρέος γύρω στο 180% του ΑΕΠ. Παρά τη σταθεροποίηση, το χρέος της χώρας εξακολουθεί να είναι το υψηλότερο στην ευρωζώνη (ως ποσοστό επί του ΑΕΠ). Σε παγκόσμιο επίπεδο, μεγαλύτερο είναι μόνο το χρέος της Ιαπωνίας (στο 250%). Το βάρος αυτού του χρέους θεωρείτο από καιρό μη βιώσιμο, τόσο από τον Αλέξη Τσίπρα όσο από και το ΔΝΤ. Αυτός είναι ο λόγος για τον οποίο οι Ευρωπαίοι συμφώνησαν τον Ιούνιο να το ελαφρύνουν: η Αθήνα θα αρχίσει να αποπληρώνει τα 86 δισ. ευρώ που δανείστηκε από τους εταίρους της από το 2032 αντί του 2022.\nΑΕΠΕλλάδαελληνικοί οικονομίαλιτότηταμείωση μισθώνμειωση συνταξεων\nΑχτσιόγλου: Έχουμε τα περιθώρια να μη γίνουν περικοπές στις συντάξεις


Το πρωτάθλημα των ρεκόρ για τον ΠΑΟΚ - Free Sunday\nΑήττητος ολοκλήρωσε χθες το πρωτάθλημα στο ποδόσφαιρο ο ΠΑΟΚ κι έγινε η πρώτη ομάδα που το κατακτά χωρίς ήττα μετά τον Παναθηναϊκό της περιόδου 1963/64. Ωστόσο, οι επιδόσεις του «Δικεφάλου του Βορρά», στο πρώτο του πρωτάθλημα μετά το 1985, είναι πολύ καλύτερες από την ομάδα του Στέπαν Μπόμπεκ, αφού είχε 26 νίκες και 4 ισοπαλίες έναντι 24 νικών και 6 ισοπαλιών του ΠΑΟ.\nΟ μοναδικός τομέας που υστέρησαν οι «ασπρόμαυροι» ήταν εκείνος της επίθεσης, αφού πέτυχαν ένα γκολ λιγότερο από τους «πράσινους» του ’64 (66 έναντι 67), αλλά είχαν καλύτερη άμυνα (14 έναντι 17) και είχαν περισσότερες νίκες εντός (14 έναντι 13) και εκτός έδρας (12 έναντι 11).\nΟ ΠΑΟΚ ισοφάρισε το δικό του ρεκόρ τερμάτων σε πρωτάθλημα με 16 ομάδες και 30 αγωνιστικές, όσα είχε πετύχει και το 2000/01, όταν τερμάτισε 4ος στη βαθμολογία, 27 βαθμούς πίσω από τον τότε πρωταθλητή Ολυμπιακό που είχε 84.\nΟ «Δικέφαλος του Βορρά» κατέρριψε και το ρεκόρ καλύτερης αμυντικής επίδοσης, αφού ξεπέρασε τις επιδόσεις που είχε σημειώσει τη σεζόν 1975/76 (στο πρώτο πρωτάθλημα της ιστορίας του), που είχε δεχθεί 17 γκολ, τρία περισσότερα από εφέτος.\nΟ ΠΑΟΚ έφτασε τις 12 εκτός έδρας νίκες, όσες και με προπονητή τον Λες Σάννον το 1972/73, όταν όμως οι αγώνες ήταν 17 έναντι 15 φέτος αλλά είχε την την ίδια βαθμολογική συγκομιδή καθώς είχε δύο ήττες.\nΠασχαλάκης και ο Κρέσπο συμμετείχαν και στους 30 αγώνες της ομάδας.


Όταν κάνεις διατροφή και γυμναστική μαζί προκειμένου να χάσεις κάποια κιλά έχεις την τάση να ζυγίζεσαι συνεχώς.\nΚαι υπάρχουν και αυτές οι φορές που ενδεχομένως να ζυγίζεσαι με τα ρούχα, ειδικά αν είσαι σε κάποιο φαρμακείο.\nΚαι τότε αναρωτιέσαι, πόσα κιλά λιγότερα είσαι αν βγάλεις τα ρούχα που φορούσες;\nΣύμφωνα με την έρευνα που έκανε το Κέντρο Ερευνών Διατροφής του Ανθρώπου του Grand Forks του USDA και η οποία δημοσιεύτηκε σε Διεθνές Περιοδικό για την Παχυσαρκία, μάθαμε ακριβώς πόσα πρέπει να αφαιρέσουμε. Οι ερευνητές μελέτησαν 50 ενήλικες για ένα χρόνο, ζυγίζοντας τους με και χωρίς ρούχα 4 φορές (ανάλογα με την κάθε εποχή δηλαδή) για να μπορούν να υπολογίσουν τα διάφορα είδη ρούχων.\nΌλο αυτό κατέληξε στο συμπέρασμα πως οι γυναίκες μπορούν να αφαιρέσουν 793.7 γραμμάρια και οι άνδρες 1 κιλό και 133 γραμμάρια. Φυσικά χωρίς να υπολογίσουν τα παπούτσια, τα οποία μπορείς να βγάζεις κάθε φορά που ανεβαίνεις στη ζυγαριά.


Netflix: Ακόμα 10 υπέροχες βρετανικές αστυνομικές σειρές | Athens Voice\n11.05.2020 | 09:57\nNetflix: Ακόμα 10 υπέροχες βρετανικές αστυνομικές σειρές\nΔεύτερο μέρος του αφιερώματος, με τα καλύτερα βρετανικά αστυνομικά δράματα και αστυνομικά θρίλερ αυτή τη στιγμή στο Netflix.\n10 βρετανικές αστυνομικές σειρές στο Netflix για ατελείωτο binge watching.\nΣε προηγούμενο αφιέρωμα (μπορείτε να το διαβάσετε εδώ) είχαμε επιλέξει 10 βρετανικά αστυνομικά δράματα και αστυνομικές τηλεοπτικές σειρές δράσης. Όλοι γνωρίζουμε τη βρετανική παράδοση στην τηλεόραση, από την κωμωδία μέχρι τα δράματα εποχής, τα πολλά υπέροχα ντοκιμαντέρ, τα πρωτοπόρα τηλεπαιχνίδια γνώσεων και τα αθλητικά προγράμματα. Οι αστυνομικές σειρές δεν θα μπορούσαν να λείπουν από την παράδοση αυτού του μεγάλου νησιού.\nΟ αριθμός των προτεινόμενων τηλεοπτικών αστυνομικών σειρών από τη Βρετανία δεν θα μπορούσε να περιοριστεί μόνο στις 10 του πρώτου αφιερώματος. Έτσι, επιστρέφουμε με ένα δεύτερο αφιέρωμα, αυτή τη φορά με 10 σειρές που μπορείτε να παρακολουθήσετε στο Netflix, πολλές από αυτές παραγωγής του μοναδικού BBC. Κρίμα που σειρές σαν το «Luther», «Ripper Street» και «Happy Valley» δεν υπάρχουν πια στην ψηφιακή βιβλιοθήκη του Netflix, θα είχαν και αυτές μία ξεχωριστή θέση στο αφιέρωμα.\nΣέρλοκ (Sherlock, 4 σεζόν, 2010-2017)\nΣτη νέα εκδοχή των αγαπημένων ιστοριών μυστηρίου του Άρθρουρ Κόναν Ντόιλ, ο εκκεντρικός ντετέκτιβ περιπλανιέται στους δρόμους του σύγχρονου Λονδίνου αναζητώντας στοιχεία. Μία από τις τηλεοπτικές σειρές που καθόρισαν την προηγούμενη δεκαετία και έδειξαν το δρόμο πως μία τηλεοπτική παραγωγή μπορεί να «χτυπήσει» στα ίσια μία αντίστοιχη κινηματογραφική. Δεν μπορούμε να σκεφτούμε άλλο δίδυμο πρωταγωνιστών στη θέση των υπέροχων Μπένεντικτ Κάμπερμπατς σαν τον ντετέκτιβ Σέρλοκ Χολμς και τον Μάρτιν Φρίμαν σαν τον Δρ Τζον Γουάτσον. Τρία χρόνια συμπληρώνονται από την τελευταία σεζόν του «Σέρλοκ», με τις φήμες να θέλουν τους δύο πρωταγωνιστές να μην τα πηγαίνουν τόσο καλά μεταξύ τους. Ελπίζουμε όλα αυτά να είναι φήμες και η πολυβραβευμένη σειρά να επιστρέψει με μία νέα σεζόν. Αν βάλουμε μέσα και την πανδημία, με πολλές παραγωγές και σχεδιασμούς να πηγαίνουν πίσω, θα πρέπει να περιμένουμε λίγο ακόμα.\nΗ Ώρα της Πτώσης (The Fall, 3 σεζόν, 2013-2016)\nΜία ντετέκτιβ αντιμετωπίζει τους προσωπικούς της δαίμονες, καθώς προσπαθεί να πιάσει έναν κατά συρροή δολοφόνο, που κρύβεται πίσω από το προσωπείο του οικογενειάρχη. Με μεγάλη έκπληξη βρίσκουμε την αγαπημένη πρωταγωνίστρια σειρών όπως «The X-Files» και «Hannibal», Γκίλιαν Άντερσον, ξανά σε ρόλο γνώριμο για την ίδια, αυτό της αστυνομικής ντετέκτιβ. Η ίδια, καλείται από την βρετανική αστυνομία να μεταβεί στο Μπέλφαστ της Βόρειας Ιρλανδίας για να συνδράμει στις έρευνες για ένα φόνο, μόνο που η «βεντάλια» θα ανοίξει και αποκαλυφθούν πολλά σκοτεινά και μακάβρια μυστικά. Η Γκίλιαν Άντερσον έχει καταγωγή από την Βρετανία και έτσι δεν ήθελε πολύ για να μπει στο «πετσί» του ρόλου. Από τις σειρές του Netflix, παραγωγής BBC, που έπρεπε ήδη να είχατε δει.\nPeaky Blinders (5 σεζόν, 2013-2019)\nΜία διαβόητη συμμορία στο Μπέρμιγχαμ της Αγγλίας του 1919 έχει για αρχηγό τον άγριο Τόμι Σέλμπι που προχωρά ακάθεκτος χωρίς να υπολογίζει το κόστος. Άλλη μία σειρά του BBC σε αυτό το αφιέρωμα, μαζί με το «Sherlock», που δεν χρειάζεται πολλές συστάσεις και έχει δημιουργήσει ένα ολόδικό της τηλεοπτικό σύμπαν και φοβερές φιγούρες-πρωταγωνιστές. Όχι μόνο τηλεοπτικό σύμπαν, αλλά τα τελευταία χρόνια έχει δημιουργήσει τάσεις στη μόδα, στα κουρέματα (όλοι ζητάνε ένα αλά «Peaky Blinders» κούρεμα), στη μουσική. 5 σεζόν σε αυτό το δράμα εποχής με πολύ αίμα, δάκρια και ιδρώτα (και σίγουρα λίγη παραπάνω βία από τη… συνηθισμένη), ένα διαφορετικό πορτρέτο της Αγγλίας του 1919.\nΙδιωτική Προστασία (Bodyguard, 1 σεζόν, 2018)\nΑφού συμβάλει στην αποτροπή μιας τρομοκρατικής επίθεσης, ένας βετεράνος καλείται να προστατεύσει μια πολιτικό που υπήρξε υποστηρίκτρια της σύγκρουσης στην οποία πολέμησε. Ένα πολύ σφιχτοδεμένο πολιτικό και αστυνομικό θρίλερ που απέσπασε εξαιρετικές κριτικές και «μέτρησε» φοβερά ratings σε Βρετανία και ΗΠΑ. Μοναδικός ο Ρίτσαρντ Μάντεν («Game of Thrones»), στο ρόλο του βετεράνου με μετατραυματικό στρες, Ντέιβιντ Μπαντ, που δουλεύει πλέον σαν αστυνομικός στο Λονδίνο και καλείται να προστατεύσει μία «σκιώδη» πολιτικό του συντηρητικής παράταξης. Παράλληλα, πρέπει να αντιμετωπίσει τα δικά του ξεσπάσματα βίας και τους προσωπικούς του δαίμονες. Ο δημιουργός της σειράς «Line of Duty», Τζεντ Μερκούριο, βρίσκεται πίσω και από την «Ιδιωτική Προστασία», ένα όνομα-εγγύηση για κάτι τηλεοπτικά συναρπαστικό. Δεν υπάρχουν νεότερα για μία νέα δεύτερη σεζόν, άρα «προσδεθείτε» για έξι απολαυστικά επεισόδια.\nΑσφαλείς (Safe, 1 σεζόν, 2018)\nΜετά την εξαφάνιση της έφηβης κόρης του, ένας χήρος χειρουργός (Μάιλ Σ. Χολ) σε μία εύπορη γειτονιά αρχίζει να ξεσκεπάζει σκοτεινά μυστικά του στενού του περιβάλλοντος. Για όσους εσάς που δεν έχετε χρόνο να ξεκινήσετε μία σειρά με πολλές σεζόν, οι «Ασφαλείς» είναι ότι καλύτερο μπορούμε να σας προτείνουμε. Σου κάνει μεγάλη εντύπωση αρχικά πώς ο αγαπημένος - μέσα από τη σειρά «Dexter» - Αμερικάνος ηθοποιός, Μάικλ Σ. Χολ, πρωταγωνιστεί σε μία βρετανική σειρά, σε παραγωγή του γαλλικού StudioCanal. Αυτό είναι κάτι που σίγουρα δεν μας χαλάει, το αντίθετο, θέλουμε να βλέπουμε τον Μάικλ Σ. Χολ σε τηλεοπτικά θρίλερ. Κανείς από τους πρωταγωνιστές της σειράς δεν νοιώθει… ασφάλεια και τα μυστικά που κρύβει ο κάθε ένας κινδυνεύουν να βγουν στην επιφάνεια. Μία «υπέροχη» γειτονιά. Η σειρά «Ασφαλείς» είναι μία δημιουργία του φοβερού Αμερικανού συγγραφέα βιβλίων μυστηρίου, Χάρλαν Κομπέν.\nΟ Ξένος (The Stranger, 1 σεζόν, 2020)\nΈνας σοκαριστικός ισχυρισμός για τη γυναίκα του οδηγεί τον οικογενειάρχη Άνταμ Πράις (Ρίτσαρντ Άρμιταζ) σε μία απέλπιδα προσπάθεια να ανακαλύψει την αλήθεια. Οι ντετέκτιβ Τζοάνα και Γουές αναλαμβάνουν μία περίεργη υπόθεση. «Ο Ξένος» είναι η σειρά με την οποία «κολλήσαμε» στις αρχές της χρονιάς, πριν μας «κολλήσει» μέσα η πανδημία και το lockdown. Είναι μεταφορά του ομώνυμου βιβλίου του Αμερικανού συγγραφέα Χάρλαν Κομπέν στην μικρή οθόνη, δημιουργού και της σειράς «Ασφαλείς». Δύο στα δύο για τον Χάρλαν Κομπέν σε αυτό το αφιέρωμα. Μοναδικός ο Ρίτσαρντ Άρμιταζ («The Hobbit», «Hannibal») σαν τον οικογενειάρχη που εκβιάζεται και προσπαθεί να βρει την έξοδο από τον «σκοτεινό λαβύρινθο» που έχει εισέλθει, αλλά και η Χάνα Τζον-Κέιμεν σαν την… μυστηριώδη ξένη με το καπέλο του baseball.\n4 Ημέρες (Collateral, 1 σεζόν, 2018)\nΕρευνώντας τη δολοφονία ενός πιτσαδόρου, μία αστυνομικός (Κάρι Μάλιγκαν) στο Λονδίνο ξεσκεπάζει μια συνωμοσία στην οποία αναμειγνύονται έμποροι ναρκωτικών, λαθρέμποροι και κατάσκοποι. Ένα «επαγγελματικό» χτύπημα σε έναν μετανάστη-πιτσαδόρο ίσως κρύβει πίσω του διάφορα σκοτεινά μυστικά και πολιτικές προεκτάσεις; Άλλη μία μίνι σειρά του BBC που βρήκε το δρόμο της κατευθείαν στο Netflix, με τα τέσσερα ωριαία επεισόδια να βλέπονται «μονορούφι». Στις «4 Ημέρες» λάμπει ξανά το άστρο της Κάρι Μάλιγκαν («Suffragette», «Drive», «An Education»), μία από τις καλύτερες Βρετανίδες ηθοποιούς της γενιάς της. Όπως εύλογα λέει και ο τίτλος της σειράς, τα πάντα εξελίσσονται κατά τη διάρκεια τεσσάρων ημερών, σε ένα πραγματικά συναρπαστικό πολιτικοκοινωνικό θρίλερ.\nTop Boy (3 σεζόν, 2011-2019)\nΔύο παλιοί έμποροι ναρκωτικών επιστρέφουν στους σκληρούς δρόμους του Λονδίνου, αλλά η δίψα τους για χρήμα και εξουσία απειλείται από έναν νέο, αδίστακτο μικροαπατεώνα. Επιτέλους και μία σειρά για την «αστική ζούγκλα» του ανατολικού Λονδίνου, με τη μαφία και τους γκάνγκστερ να κάνουν «παιχνίδι», απατεώνες και «κοράκια», ναρκωτικά, grime και ραπ μουσική και τη μαύρη κοινότητα σε αδιέξοδο. Η πρώτη σεζόν του «Top Boy» (4 επεισόδια) προβλήθηκε για τέσσερα συνεχόμενα βράδια από το Channel 4 το 2011, όπως και η δεύτερη σεζόν δύο χρόνια αργότερα. Κάπου εκεί, χάθηκε στη λήθη, αλλά φαίνεται πως ο διάσημος Καναδός ράπερ Drake δεν την είχε ξεχάσει. Πέντε χρόνια αργότερα, ο Drake ανέλαβε την αναβίωσή της και έτσι το 2019 κυκλοφόρησε η νέα σεζόν του «Top Boy», με 10 νέα επεισόδια. Και εκεί που αναρωτιέσαι «τι θέλει τώρα ο Drake και μπλέκεται;», παρακολουθείς τη νέα σεζόν και μένεις με το στόμα ανοιχτό. Φο-βε-ρή.\nΠαράνοια (Paranoid, 1 σεζόν, 2016)\nΌταν μία γυναίκα δολοφονείται άγρια σε μία παιδική χαρά, μία ομάδα ντετέκτιβ εμπλέκεται σε μία σκοτεινή συνωμοσία αναζητώντας το δολοφόνο. Οι έρευνες οδηγούνται σε μία μεγάλη γερμανική φαρμακευτική εταιρία και η ιστορία παίρνει ξαφνικά μία περίεργη σκοτεινή τροπή. Η βρετανική αστυνομία ζητάει τη συνδρομή της αντίστοιχης γερμανικής. Ποιος είναι ο δολοφόνος; Μία από τις σειρές που μας αποχαιρέτησαν αδίκως μετά από μόνο μία σεζόν και 8 επεισόδια. Μέσα από τις εκατοντάδες σειρές που κυκλοφορούν παγκοσμίως, ίσως το «Paranoid» δεν κατάφερε να βρει το δικό του κοινό το 2016. Τέσσερα χρόνια αργότερα και μέσα από το Netflix, τίποτα δεν μας εμποδίζει να το ανακαλύψουμε και να εκτιμήσουμε το «Paranoid» ξανά ή για πρώτη φορά.\nCriminal: Ηνωμένο Βασίλειο (1 σεζόν, 2019)\nΣε ένα ασφυκτικό ανακριτικό δωμάτιο, με τον χρόνο να πιέζει, ερευνητές από το Λονδίνο ανακρίνουν τρεις υπόπτους που κατηγορούνται ότι διέπραξαν φρικτά εγκλήματα. Η σειρά «Criminal» διαδραματίζεται σχεδόν εξ ολοκλήρου σε ένα ανακριτικό γραφείο και στο διπλανό δωμάτιο παρατήρησης. Την ίδια μέρα που κυκλοφόρησε το «Criminal: Ηνωμένο Βασίλειο» με τρία επεισόδια, κυκλοφόρησαν τα αντίστοιχα «Criminal» από την Ισπανία, Γαλλία και Γερμανία, καθιστώντας το σαν ένα μικρό πανευρωπαϊκό τηλεοπτικό φαινόμενο. Και τα δώδεκα επεισόδια από αυτές τις τέσσερις χώρες είναι πραγματικά συναρπαστικά και δείχνουν πώς σε ένα μικρό χώρο, αυτό ενός ανακριτικού δωματίου, μπορεί να δημιουργηθεί τέτοια ένταση και δράμα. Πραγματικά μαθήματα σκηνοθεσίας και σεναρίου. Στο «Criminal: Ηνωμένο Βασίλειο» «ανακρίνονται» σαν ύποπτοι οι Ντέιβιντ Τέναντ («Broadchurch»), Χέιλι Άτγουελ («Avengers», «Captain America») και Γιουσέφ Κερκούρ («Dracula», «Marcella»).


Γιατί ερωτευόμαστε το συγκεκριμένο άτομο; Πως λειτουργεί ο έρωτας; Κατανοητή και σε βάθος ανάλυση – η καλύτερη που έχω διαβάσει! – tvtv.gr\nΓιατί ερωτευόμαστε το συγκεκριμένο άτομο; Πως λειτουργεί ο έρωτας; Κατανοητή και σε βάθος ανάλυση – η καλύτερη που έχω διαβάσει!\n21/06/2015 tvtv.gr Highligts, Sex,Σχεσεις 0\nγιατί τον ερωτεύτηκα;\nΓενική Συνέλευση του Α.Ο ¨ΠΟΣΕΙΔΩΝ¨ Λουτρακίου αυτή την Τρίτη 23-06-2015 στις 20:00


GALENIC SCULPTEUR DE PERFECTION DUO SERUM TENSEUR 30ML - Pharmacyway\nΚωδικός προϊόντος: 3282770075397\nΠράσινος ορός με άμεσο "αποτέλεσμα stretch" που διαχέει τα ενδογενή κύτταρα argan στην καρδιά του δέρματος. Έναν υπόλευκο ορό "δεύτερο δέρμα" που δημιουργεί ένα ανάλαφρο πέπλο απαλότητας αγκαλιάζοντας το δέρμα για να του προσφέρει άνεση.\nO συνδυασμός ενός πράσινου λεπτόρρευστου ορού που γεμίζει το δέρμα, τονωτικού και εξαιρετικά ανάλαφρου και ενός υπόλευκου γαλακτώδους ορού με ασύγκριτη άνεση. Η οσφρητική του υπογραφή, μας αποκαλύπτει μια φίνα και έντονη νότα παγωμένου τσαγιού.\nΧρήση: Εφαρμόστε το πρωί στο πρόσωπο και το λαιμό με κυκλικές ανοδικές κινήσεις. Κατά την πρώτη εφαρμογή πιέστε πολλές φορές έτσι ώστε και οι δύο υφές να εξέλθουν παράλληλα.


Εβδομαδιαίο εισιτήριο επιστήμης. Ερημοποίηση: Ήσυχη πικρία\nΈρημος στη δυτική πολιτεία της Ινδίας του Γκουτζαράτ. (Περιγραφή) (TRAVELER1116 / E + / GETTY IMAGES)\nΗ Παγκόσμια Ημέρα κατά της Ερημοποίησης και της Ξηρασίας γιορτάζεται στις 17 Ιουνίου. Σύμφωνα με τον ΟΗΕ, η ερημοποίηση καλύπτει 11 εκατομμύρια εκτάρια ή 20% της επιφάνειας του κόσμου κάθε χρόνο. Η απώλεια θα κοστίσει περίπου 42 δισεκατομμύρια δολάρια ετησίως.\nΣύμφωνα με μια έκθεση Διεθνές Ταμείο Γεωργικής Ανάπτυξης (IFAD), περίπου το 40% της γης στον κόσμο απειλείται ή 5,2 δισεκατομμύρια εκτάρια. Δύο δισεκατομμύρια άνθρωποι επηρεάζονται σε όλες τις ηπείρους εκτός από την Ανταρκτική.\nΣυμβάλλει στην κατάρρευση των μεγάλων αυτοκρατοριών και στον εκτοπισμό ανθρώπων. Κάθε χρόνο, αρδεύονται 11 εκατομμύρια εκτάρια καλλιεργήσιμης γης, που αντιπροσωπεύουν περίπου το 20% της έκτασης της Γαλλίας ή 20 εκτάρια ανά λεπτό! Υποβαθμίζει τα οικοσυστήματα από τα οποία εξαρτώνται περισσότερα από 2 δισεκατομμύρια άνθρωποι, ειδικά σε άνυδρες περιοχές.\nΟι ελλείψεις τροφίμων αναγκάζουν τους ανθρώπους να μετακινούνται όπως στην Αφρική Υπο-Σαχάρα 60 εκατομμύρια άνθρωποι έχουν μεταναστεύσει στο Βορρά τα τελευταία 20 χρόνια.\nCharlene Range, Μέλος Γαλλική Επιστημονική Επιτροπή Ερημοποίησης (CSFT), περιγράφει τη διαδικασία ερημοποίησης και πώς οι πρώτοι καθήκοντες πολιτισμοί συμμετείχαν στο στέγνωμα του εδάφους γενικεύοντας τη γεωργία και τη βοσκή.\nΤεχνικές καλλιέργειας όπως η αποψίλωση με καύση και αποτέφρωση εξηγούν εν μέρει την αύξηση της ξηρασίας. Οι τεχνικές είναι παρόμοιες, η πρώτη συνεπάγεται να αφήνονται τα φυτά να στεγνώσουν και μετά καίμε για να γονιμοποιήσουμε τη γη, η δεύτερη αναφέρεται στην καύση των υπαρχόντων φυτών απευθείας για να ελευθερώσει χώρο σε υγρότοπους και εύφορες περιοχές.\nΕπί του παρόντος, το γεγονός της απερήμωσης, το οποίο έχει πάρει όλο και πιο δραματικές διαστάσεις, απειλεί σοβαρά τη γεωργία, με τον ΟΗΕ να κάνει τη λέξη κλειδί για να τιμήσει τη μνήμη της ημέρας με το φετινό θέμα: “Καταπολέμηση της υποβάθμισης της γης για αειφόρο γεωργία”.\nΈτσι, η διεθνής βοήθεια έχει δύο προτεραιότητες: τη βελτίωση της ποιότητας ζωής των εμπλεκόμενων ατόμων και τη βιώσιμη διαχείριση των φυσικών πόρων. Οι λύσεις θα πολλαπλασιαστούν τόσο στο εσωτερικό όσο και στο εξωτερικό.\nREAD Τα δικαιώματα των ζώων παραβιάζονται κατά τη μεταφορά\nΤο Πρόγραμμα Ανάπτυξης των Ηνωμένων Εθνών (UNDP) σχεδιάζει να βοηθήσει τους ανθρώπους να προσαρμοστούν στην αλλαγή του κλίματος, να φέρουν καθαρή ενέργεια στις αγροτικές περιοχές, να προετοιμαστούν για φυσικές καταστροφές και να διατηρήσουν τη βιοποικιλότητα. (S. Omar Sadat / Ηνωμένα Έθνη)\nείναι ένα Πρόγραμμα Ανανέωσης Φυτών και ΖώωνΔιασχίζει την περιοχή Σαχέλ της Αφρικής 8.000 χλμ από ανατολικά προς δυτικά, ή σχεδόν 100 εκατομμύρια εκτάρια, που είναι διπλάσιο από το μέγεθος της Γαλλίας. Όταν ολοκληρωθεί, αυτός ο πράσινος τοίχος θα είναι η μεγαλύτερη δομή διαβίωσης στον κόσμο, τρεις φορές το μέγεθος των μεγαλύτερων πετρωμάτων.\nΗ πρωτοβουλία γεννήθηκε το 2007, φυτεύοντας χιλιάδες δέντρα, αλλά και αποκαθιστώντας περιοχές βλάστησης και νερού. Έκτοτε, ορισμένες περιοχές, ειδικά στο Μάλι, επωφελήθηκαν από την υποβαθμισμένη βιοποικιλότητα και ανέκτησαν την επισιτιστική ασφάλεια.\nPrev post Η Microsoft επιβεβαιώνει την αυθεντικότητα της προεπισκόπησης που διέρρευσε\nNext post Αυτοί οι φιλελεύθεροι αντι-Κεμπέκ βουλευτές | Περιοδικό του Μόντρεαλ\nΕπιστημονικές εμπειρίες: Ένας νέος χώρος βύθισης ανοίγει στο Παρίσι ανάμεσα σε ένα λούνα παρκ και ένα μουσείο!\n1021: Το έτος που οι Βίκινγκς ήταν στις Ηνωμένες Πολιτείες\nCovit-19: Το Περού ξεπέρασε τους 200.000 νεκρούς\nΤο αρπακτικό είναι στην πραγματικότητα ένα ήσυχο φυτό


Βίασε το γιο της για να τον κάνει ”Άντρα” στα πλαίσια θεραπείας | Mikrometoxos.gr\nΒίασε το γιο της για να τον κάνει ”Άντρα” στα πλαίσια θεραπείας\n02.06.2015 12:35 Ινδή βίασε τον έφηβο γιο της σε μια προσπάθεια να τον «θεραπεύσει» από την ομοφυλοφιλία. Την ίδια στιγμή, μια τοπική οργάνωση για τα δικαιώματα της LGBT κοινότητας προειδοποιεί ότι οι γονείς στην Ινδία φοβούνται τόσο την ομοφυλοφιλία, σε σημείο που παρακινούν άλλους συγγενείς να βιάσουν τα παιδιά που υποψιάζονται πως έχουν τέτοιες τάσεις.\nΣτην χώρα η σεξουαλική πράξη μεταξύ ατόμων του ίδιου φύλου είναι παράνομη και μπορεί να επισύρει ποινή κάθειρξης δέκα ετών. Σύμφωνα με την Daily Mirror, η νομοθεσία έχει γιγαντώσει το ήδη υπαρκτό πρόβλημα, με την κοινότητα των LGBT στην Telangana να ισχυρίζεται πως τα τελευταία πέντε χρόνια έχει επικοινωνήσει με 15 θύματα «διορθωτικού βιασμού».\n«Είμαστε σίγουροι πως υπάρχουν πολύ περισσότερες υποθέσεις, όμως δεν γίνονται καταγγελίες. Μάθαμε γι’ αυτές όχι επειδή έγινε καταγγελία του βιασμού, αλλά επειδή (τα θύματα) ήθελαν να το σκάσουν από τα σπίτια τους», δήλωσε ένας εργαζόμενος της οργάνωσης στους Times της Ινδίας.\nΣύμφωνα με τον ίδιο, τα θύματα ήθελαν να ξεχάσουν τα περιστατικά και γι’ αυτό τον λόγο προτιμούσαν να κόψουν κάθε γραμμή επικοινωνίας με την οικογένεια, παρά να προχωρήσουν σε μια καταγγελία.\nΣτο σημείο αυτό να αναφέρουμε πως, σύμφωνα με την Daily Mirror, η περίπτωση του αγοριού που βιάστηκε από την ίδια του την μητέρα σόκαρε τόσο πολύ την Ινδική κοινωνία, που ένας δημιουργός ταινιών ονόματι Deepthi Tadanki θα συμπεριλάβει την υπόθεση στο σενάριο της επερχόμενης ταινίας του.


Έμειναν στο 0-0 Κισσαμικός και Απόλλων Σμύρνης - Νέα Κρήτη\nΈμειναν στο 0-0 Κισσαμικός και Απόλλων Σμύρνης\nΗμερομηνία δημοσίευσης: 08/04/2016, 20:12\nΤελευταία ενημέρωση: 08/04/2016, 20:13\nΧωρίς τέρματα ολοκληρώθηκε η αναμέτρηση ανάμεσα στον Κισσαμικό και τον Απόλλωνα Σμύρνης στο παιχνίδι που άνοιξε την αυλαία της 27ης αγωνιστικής της Football League.\nΟι δύο ομάδες είχαν αρκετές ευκαιρίες, όμως δεν κατάφεραν να στείλουν την μπάλα στα δίχτυα με το τελικό αποτέλεσμα να είναι 0-0.\nΗ πρώτη καλή ευκαιρία δημιουργήθηκε στο 9' όταν ο Σελινιωτάκης έπιασε την κεφαλιά μετά από εκτέλεση φάουλ όμως ο Αποστολίδης απέκρουσε ενστικτωδώς και παραχώρησε κόρνερ.\nΣτο 29' ήταν σειρά του Απόλλωνα να απειλήσει με το σουτ του Φατιόν από δεξιά, όμως ο Λαζαρίδης απέκρουσε. Οι φιλοξενούμενοι έχασαν μία ακόμη ευκαιρία στο 34' με το σουτ του Τζιώρα να περνά άουτ.\nΟ Κισσαμικός ήταν πιο κινητικός στο ξεκίνημα του δευτέρου ημιχρόνου και έχασε μοναδική ευκαιρία στο 51' όταν μετά από εκτέλεση φάουλ του Αυγενικού ο Τζημογιάννης έπιασε την κεφαλιά όμως και πάλι ο Αποστολίδης είπε «όχι».\nΗ τελευταία καλή ευκαιρία ήρθε στο 69′ με το σουτ του Κονέ να καταλήγει στα χέρια του Λαζαρίδη.\nΚισσαμικός (Σπ. Μπαξεβάνος): Λαζαρίδης, Τσουβαλτσίδης, Γιαννίτσης, Τζημόπουλος, Κουρτεσιώτης, Ενγκουέμ, Σελινιωτάκης, Αυγενικού (81' Λώττας), Ποκόνγκ, Ποσίνκοβιτς (68' Βλάχος), Μάντζης (79' Σαπαλίδης).\nΑπόλλων Σμύρνης (Κ. Παναγόπουλος): Αποστολίδης, Πάνος, Πιπίνης, Κύργιας, Δεληζήσης, Φατιόν, Παρπέξ, Μπουντόπουλος, Βάντερσον, Κονέ (83' Κρητικός), Τζιώρας (66' Φομίν).


Holle Παιδική Κρέμα Από Ντίνκελ Και Γάλα Από 4 μηνών 250gr | Bio2go.gr\nHolle Παιδική Κρέμα Από Ντίνκελ Και Γάλα Από 4 μηνών 250gr\nΚατάλληλο ως μέρος μιας μικτής διατροφής. Ιδανικό απογευματινό σνακ για να συνηθίσει το μωρό σας σε μια νέα δίαιτα.\nΗ Βιολογική κρέμα γάλακτος από ντίνκελ είναι παρασκευασμένη από 99% βιολογικά παραγόμενα συστατικά. Από ντίνκελ ολικής άλεσης ποιότητας Demeter , βιολογικά φυτικά έλαια και βιολογικό γάλα από αγελάδες που εκτρέφονται στο φυσικό τους περιβάλλον (σύμφωνα με την οργανική τους κανονισμούς της ΕΕ).\nΜία κρέμα φυσικά υψηλή σε διαλυτές φυτικές ίνες ενώ συγκριτικά με το σιτάρι έχει υψηλότερα επίπεδα στις βιταμίνες του συμπλέγματος Β και στους απλούς και πολύπλοκους υδατάνθρακες. Εύκολη προετοιμασία με τη χρήση είτε του μητρικού γάλακτος, ή απλώς νερό για ένα νόστιμο και υγιεινό γεύμα για το μωρό σας.\nHolle Βρεφική Κρέμα Από Μπανάνα Και Σιμιγδάλι ...


Η Τοποθέτηση του Γ.Τσιρώνη στην επίκαιρη επερώτηση βουλευτών της ΝΔ για την αξιοποίηση του Προγράμματος Αγροτικής Ανάπτυξης 2014 – 2020 - Γεωπόνος Τ.Ε. ''Τεχνολόγος''\nHome ΑΓΡΟΤΙΚΑ ΘΕΜΑΤΑ ΑΠΟΨΕΙΣ ΕΙΔΗΣΕΙΣ ΕΠΙΛΟΓΕΣ ΘΕΣΕΙΣ ΤΣΙΡΩΝΗΣ Η Τοποθέτηση του Γ.Τσιρώνη στην επίκαιρη επερώτηση βουλευτών της ΝΔ για την αξιοποίηση του Προγράμματος Αγροτικής Ανάπτυξης 2014 – 2020\nΗ Τοποθέτηση του Γ.Τσιρώνη στην επίκαιρη επερώτηση βουλευτών της ΝΔ για την αξιοποίηση του Προγράμματος Αγροτικής Ανάπτυξης 2014 – 2020\nΘέλω να ευχαριστήσω και τους ερωτώντες για την ευκαιρία που μας δίνουν να συζητήσουμε αυτό το κρίσιμο ζήτημα. Ομολογώ ότι άκουσα με πάρα πολλή προσοχή τις ερωτήσεις και κυριολεκτικά μου άρεσε περισσότερο από όλα η αυστηρότητά σας.\nΞέρετε ότι μου αρέσει πάρα πολύ να είμαι αυστηρός και εγώ με τους συνεργάτες μου, γιατί η αυστηρότητα εξωθεί τον κάθε άνθρωπο να γίνεται καλύτερος στη δουλειά του.\nΕάν, όμως, αυτή τη στιγμή συζητήσουμε για την αυστηρότητά σας, θα ήθελα αυτή την αυστηρότητα να την έχετε και με τους εαυτούς σας. Η αυστηρότητα είναι θαυμάσια για την Αντιπολίτευση και νομίζω ότι σας ταιριάζει πάρα πολύ αυτός ο ρόλος. Καθίστε, λοιπόν, σε αυτή τη θέση, καθίστε για πάρα πολλά χρόνια, όπως θα σας αποδείξω, για να εξαντλείτε την αυστηρότητά σας πάντα απέναντι στους άλλους.\nΘα ξεκινήσω με τα χρήματα, τα οποία δόθηκαν από το 2007 μέχρι σήμερα. Να θυμηθούμε τα απόλυτα νούμερα, τα οποία είναι και τα μόνα που δεν μπορούν υποστούν καμία, μα καμία λεκτική βελτίωση.\nΤο 2007, λοιπόν, η συνολική δημόσια δαπάνη, μαζί με την κοινωνική συμμετοχή, προς τους αγρότες ήταν περίπου 282 εκατομμύρια, το 2008 ήταν 288 εκατομμύρια και το 2009 ήταν 225 εκατομμύρια. Καταλαβαίνετε ότι εκείνες οι χρονιές είναι και οι ουρές του προηγούμενου προγράμματος, όπως γίνεται πάντα. Το 2010, που τελειώνει η ουρά και πιεζόμαστε, το ποσό φτάνει στα 655 εκατομμύρια. Ήταν μαζί το παλιό και το καινούριο Πρόγραμμα την ίδια χρονιά, το 2010, γιατί θα εκκρεμούσαν ουρές και από το 2006. Έτσι γίνεται πάντα, με τις γνωστές καθυστερήσεις.\nΤο 2011 το ποσό πέφτει στα 433 εκατομμύρια, το 2012 στα 403 εκατομμύρια, το 2013 ανεβαίνει πια στα 557 εκατομμύρια και το 2014 στα 593 εκατομμύρια.\nΚαι γίνεται το ρεκόρ τώρα, γιατί αναλαμβάνουμε εμείς. Κλείνουμε το πρόγραμμα και όλα αυτά που αναφέρθηκαν και φθάνουμε στο ρεκόρ του 718. Και ο κ. Θεοχαρόπουλος λέει «εύλογο είναι, όλοι πιέζονται στο ν+2». Και το ν+2, πράγματι, είναι το 2015.\nΑυτό, όμως, που δεν λέτε είναι το 2016, που δεν είναι πλέον η ουρά και το ν+2. Είναι 650, εκεί που την ίδια χρόνια εσείς -το ν+2 σας, το ν+3 σας- ήσασταν στο 225.\nΚαι θα πω μετά ότι εμείς δεν είμαστε ευχαριστημένοι από τον εαυτό μας, ενώ εσείς ήσασταν πάντα κατευχαριστημένοι με τον εαυτό σας.\nΝα αναφέρω ένα άλλο παράρτημα και να σας θυμίσω ότι επί των ημερών σας, το 2005, η Ελλάδα είχε ακαθάριστη προστιθέμενη αξία του αγροτικού τομέα 8.536.000.000 ευρώ. Δεν έχω τα προηγούμενα, γιατί, αν θυμάμαι καλά, πριν, τις προηγούμενες χρονιές, ήταν πάνω από 10.000.000.000 ευρώ και μιλάμε για χρονιές προ κρίσης.\nΚαταφέρατε, λοιπόν, το 2013 και ρίξατε αυτό το ποσό στο ιστορικό ναδίρ. Το ιστορικό ναδίρ είναι μόνο 5.794.000.000 ευρώ. Αυτή ήταν η ακαθάριστη προστιθέμενη αξία του αγροτικού τομέα επί των ημερών σας.\nΚαι να πω και για προ κρίσης; Το 2008 -προ κρίσης- είχε πέσει από τα 10 περίπου που ήταν στις αρχές του 2000 στο 6,793. Και αυτό το 2008 που δεν υπήρχε ακόμα κρίση.\nΑν δείτε τα νούμερα, χάθηκε σε απόλυτα νούμερα προ κρίσης επί της κυβέρνησής σας, γύρω στο 22% του αγροτικού ΑΕΠ. Δεν μιλάω για ποσοστά, γιατί πολύ σωστά κάποιοι Βουλευτές είπαν να μη μιλάμε για ποσοστά.\nΚαι πάω στις απορίες σας. Εκφράσατε πολλές απορίες και κυρίως για τη βιολογική καλλιέργεια, η οποία πραγματικά είναι και της αρμοδιότητάς μου.\nΗ πρώτη απορία έχει να κάνει με το γιατί δώσαμε παρατάσεις. Ξέρετε πάρα πολύ καλά ότι αυτή η παράταση ήταν απεγνωσμένη έκκληση των κτηνοτρόφων μας, διότι οι κτηνοτρόφοι και οι βασικές μονάδες των κτηνοτρόφων, οι οποίες έχουν πάνω από τρεισήμισι ζωικές μονάδες ανά εκτάριο, θα έφθαναν να παίρνουν κάτω από 80 ευρώ ανά ζωική μονάδα.\nΑνεβείτε στις Σέρρες, ανεβείτε στη Θεσσαλία και κοιτάξτε τις μεγάλες παραγωγές και θα δείτε ότι ήταν σε απόγνωση οι άνθρωποι. Ουσιαστικά, δεν ήξεραν αν έπρεπε ή δεν έπρεπε να μπουν στο Πρόγραμμα, γιατί θα έπαιρναν ψιχία. Και αν δείτε τα νούμερα για το ποιοι μπήκαν εκείνες τις τελευταίες μέρες, θα δείτε ότι εκείνες τις τελευταίες μέρες τα νούμερα είναι κυρίως για τους κτηνοτρόφους, τους πραγματικούς κτηνοτρόφους που θα μπουν.\nΜιλήστε μαζί τους! Δεν έχετε μιλήσει ποτέ μαζί τους.\nΚαι εδώ θα γυρίσω στα άλλα νούμερα, γιατί ήδη από τις 23 του μηνός που έληξε το Πρόγραμμα το Μέτρο 1.1 ήταν στο μείον 168 -ήδη είχε εκτροχιαστεί- το μέτρο 1.2 ήταν στο μείον 21 εκατομμύρια, το μέτρο 2.1 ήταν μείον 258 –αυτό που επικαλείστε ότι εξαιτίας της παράτασης έγινε, ήταν ήδη εκτροχιασμένο- και φυσικά, το μέτρο 2.2 ήταν εξίσου εκτροχιασμένο, ήταν μείον 73.\nΟύτως ή άλλως, λοιπόν, εμείς είχαμε δυο επιλογές, ή θα μοιράζαμε μόνο στις περιοχές NATURA -αυτό που κάναμε στη φυτική, γιατί στη φυτική έβγαιναν τα νούμερα- ή θα έπρεπε να ανασχεδιάσουμε το μέτρο.\nΕδώ, λοιπόν, εμείς επιλέξαμε να ανασχεδιάσουμε το μέτρο και αυτό ήταν, άλλωστε και το αίτημα των βιοκαλλιεργητών. Έγινε εκτεταμένος διάλογος λόγω του ότι, όπως πολύ σωστά είπε ο κύριος Υπουργός, είχαμε εξήντα πέντε χιλιάδες αιτήσεις.\nΕμείς ξέραμε ότι ήταν πιθανόν να επαναπροκηρύξουμε το μέτρο της κτηνοτροφίας, αυτό που κάνουμε τώρα δηλαδή. Όμως, ένα ήταν σίγουρο: Εάν δεν το επαναπροκηρύσσαμε και μοιράζαμε τα λεφτά έστω στους NATURA, τα λεφτά που θα έπαιρναν αυτοί οι κτηνοτρόφοι, αν δεν είχαμε κάνει τη διόρθωση και την παράταση, θα ήταν ψιχία. Βάλτε τα νούμερα κάτω, αν ξέρετε στοιχειώδη μαθηματικά.\nΚαι γυρίζω, λοιπόν, σε μια δεύτερη απορία. Λέτε ότι δεν έχουμε δώσει το 2015, ότι χρωστάμε λεφτά από το 2015. Πράγματι, είναι γεγονός ότι ακόμα δεν έχει εκκαθαριστεί όλο το 2015. Να θυμίσω, βέβαια, ότι στο τέλος του 2016, πριν από έξι μήνες, ακόμα παλεύαμε να ξεκαθαρίσουμε τις δικές σας ανομίες, το 2009, το 2010, το 2011, το 2012, το 2013, το 2014. Κάναμε ρεκόρ, μέσα σε έναν χρόνο εκκαθαρίσαμε. Και γιατί υπήρχαν οι καθυστερήσεις; Πάλι επειδή μιλάμε σε αγρότισσες και αγρότες, επειδή είχαμε τα πολυώροφα χωράφια, για τα οποία έχουμε φάει δεκάδες, εκατοντάδες εκατομμύρια πρόστιμα.\nΤα μετακινούμενα χωράφια ήταν η φαυλότητα, η οποία βέβαια χτύπαγε στον βιοκαλλιεργητή. Και χτύπαγε στον βιοκαλλιεργητή, γιατί αυτός δεν μπορεί το χωράφι να το πηγαίνει πέρα δώθε, γιατί έχει βέβαια πιστοποιήσεις και στο χωράφι είναι κλειδωμένα τα δεκατρία ψηφία. Τα «πολυώροφα» χωράφια, όμως, ήταν δική σας εφεύρεση. Ήταν το πελατειακό σας κράτος που το δημιούργησε αυτό το ανοσιούργημα.\nΚαι γυρίζω τώρα στην τρίτη απορία, τη NATURA. Διάβασα ότι τη NATURA -και μάλιστα, νομίζω, σε δήλωση δικού σας Βουλευτή- την έφερε ο Τσιρώνης, ο οικολόγος πράσινος, και πέταξε έξω ολόκληρες περιοχές. Εδώ εκφράζω πραγματικά απορία, κύριε Πρόεδρε. Είστε επιστημονικά αδαείς; Επικίνδυνα αδαείς; Πάσχετε από πολιτικό αλτσχάιμερ; Είστε εθισμένοι σε μικροπολιτική;\nΗ NATURA είναι στο 2014 από τη δική σας εισήγηση. Ποτέ δεν άλλαξε. Ποτέ δεν αμφισβητήθηκε. Και για να είμαι τίμιος και για να μην κάνουμε φθηνή αντιπολίτευση, την εποχή που σχεδιάστηκε ήταν πιθανότατα και ορθό μέτρο. Γιατί όταν τότε είχαμε δεκατέσσερις με δεκαπέντε χιλιάδες βιοκαλλιεργητές, πιθανότατα πραγματικά έπρεπε να προηγηθεί η NATURA, γιατί είναι ευαίσθητες περιοχές, και καλό είναι να έχουμε καλές πρακτικές. Αγροπεριβαλλοντικό είναι το μέτρο.\nΤο ξέρω ότι ούτε εσείς μπορούσατε να προβλέψετε ότι το 2014 θα έχουμε εξήντα πέντε χιλιάδες αιτήσεις και η NATURA στην κτηνοτροφία θα υπερβούν τα πάντα, στη δε γεωργία θα φάνε όλο το πρόγραμμα, που εκεί, όμως, ήμασταν αναγκασμένοι να το δώσουμε βάσει νόμου. Και το ξέρετε πολύ καλά.\nΗ NATURA, ήταν δική σας επιλογή, που από κανέναν δεν αμφισβητήθηκε, και κανένας σε καμία διαβούλευση δεν έφερε αντίρρηση. Και βγαίνετε και λέτε ότι είναι μέτρο του Τσιρώνη; Ευχαριστώ πολύ για το κομπλιμέντο. Εσείς το βγάλατε.\nΑπορία τέταρτη. Καθυστερήσεις στις αποζημιώσεις του ΕΛΓΑ. Τρεις με δώδεκα μήνες είναι σήμερα ο ΕΛΓΑ. Κοιτάξτε τα νούμερα, γιατί ακούστηκε κι αυτό. Και ρωτάω: Θυμάστε επί των ημερών σας να μας πείτε ποιες ήταν οι αποζημιώσεις του ΕΛΓΑ και πόσα χρόνια περίμεναν οι άνθρωποι; Θυμάστε τον προϋπολογισμό του ΕΛΓΑ με το κενό των δισεκατομμυρίων που νοικοκυρέψαμε; Τι να πω;\nΑλλά θα πω και μερικά που δεν τα είπατε. Συγκαλλιέργεια. Ξέρετε τη λέξη συγκαλλιέργεια; Ξέρετε τη λέξη πολυκαλλιέργεια; Γνωρίζετε το γεγονός ότι κόβονταν από τα προγράμματά σας βιοκαλλιεργητές, επειδή έβαζαν τριφύλλι κάτω από την ελιά, για να δώσουν άζωτο, και το είχατε αυτό εξαιρέσει; Γνωρίζετε το γεγονός ότι είναι στη φύση της βιοκαλλιέργειας να έχουμε πάρα πολλά φυτά στις βραγιές, γιατί έτσι λειτουργεί η βιολογική γεωργία κι εσείς αυτά τα κόβατε; Κι αυτά τα διορθώσαμε την ύστατη στιγμή.\nΜιλήσατε και για στρατηγικό σχέδιο. Ναι, εμείς έχουμε στρατηγικό σχέδιο. Έχω μιλήσει επανειλημμένα -και δεν με παίρνει ο χρόνος σήμερα- και για τα green logistics. Τον νόμο που τώρα βάζουμε στην ΚΕΝΕ κι έρχεται στη Βουλή, να δούμε θα τον ψηφίσετε; Και εκεί βάζουμε επιτέλους τους δύο μήνες που λέει η ευρωπαϊκή οδηγία για τα νωπά.\nΚαι ξέρετε πολύ καλά ότι στη δική σας νομοθεσία, την ευρωπαϊκή οδηγία την είχατε ενσωματώσει και λέγατε: «δύο μήνες, εκτός αν συμφωνήσουν οι δύο πλευρές αντίθετα». Δηλαδή, με λίγα λόγια, θα συμφωνήσει με το μεγάλο σούπερ μάρκετ ο μικρός παραγωγός που έχει νωπά και δεν θα εκβιαστεί να πάρει οκτάμηνη ή δεκάμηνη επιταγή; Αυτό είναι αντιμεταρρύθμιση, αν θέλετε να ξέρετε. Να εξυγιανθεί η αγορά, να παίρνουν οι άνθρωποι τα λεφτά στην ώρα τους.\nΗ αναγραφή προέλευσης γάλατος δεν σας αρέσει; Θα το δούμε. Θα το ψηφίσετε σε λίγες ημέρες που έρχεται στη Βουλή.\nΕγώ, όμως, ξέρω γιατί εσείς δεν είχατε ποτέ στρατηγικό σχέδιο. Γιατί το δικό σας στρατηγικό σας σχέδιο ήταν ότι θα τα ρυθμίσει όλα η αγορά. Αυτή είναι η φιλοσοφία σας. Γιατί δεν το παραδέχεστε; Δεν θέλετε στρατηγικά σχέδια, δεν θέλετε σχεδιασμό από πάνω. Θέλετε να τα ρυθμίσει όλα η άγρια αγορά που γεμίζει μπαμπάκια εκεί που θέλει μπαμπάκια, που μετά ξεριζώνει αμπελώνες και ό,τι θέλουμε, γιατί αυτά είναι το εύκολο χρήμα και η πρόσκαιρη λύση.\nΚαι γυρίζω σε κάτι σημαντικό. Θα μπορούσε η ελληνική δημόσια διοίκηση να είναι ταχύτερη, να μην είναι κάτω από το μέσον όρο, όπως λέτε. Ναι. Αυτό, όμως, προϋποθέτει να έχουμε καλύτερο δημόσιο. Εδώ εμείς έχουμε μερικούς υπαλλήλους οι οποίοι είναι αξιολογότατοι, αλλά είναι πάρα πολύ λίγοι.\nΓιατί το δημόσιο πρώτα το παραγεμίσατε, μετά το διαφθείρατε, μετά το δυσφημήσατε και στο τέλος, το διαλύσατε κιόλας! Και με αυτό το δημόσιο, με αυτούς τους ελάχιστους ανθρώπους, θέλετε να τρέχουν τα προγράμματα, όπως τρέχουν στην Ιταλία ή τη Δανία ή τη Γερμανία.\nΚοιτάξτε το ποσοστό των δημοσίων υπαλλήλων επί του πληθυσμού, σε μια χώρα με πολύ δύσκολο γεωγραφικό ανάγλυφο και μετά να κουνάτε και το δάκτυλο σε αυτό το δημόσιο! Γιατί συνέχεια αναμασάτε το ίδιο ιδεολόγημα. Το ιδεολόγημά σας είναι ότι το δημόσιο είναι ο εχθρός του παραγωγού και του ιδιωτικού τομέα. Αυτό είναι το δικό σας ιδεολόγημα, το άγριο ιδεολόγημα το οποίο θέλει τα πάντα να πάνε στον ιδιωτικό τομέα.\nΜετρήστε, λοιπόν, τους δημοσίους υπαλλήλους που διεκπεραιώνουν αυτό το πρόγραμμα. Δεν είναι δικοί μου, δεν τους διορίσαμε εμείς, εσείς τους διορίσατε, αλλά είναι ήρωες αυτή τη στιγμή.\nΘα κλείσω με τρία στοιχεία, τα οποία είναι λίγο φαιδρά. Πρώτον, για το 0,5% του κ. Μητσοτάκη ξέρετε και ξέρουμε πάρα πολύ καλά ότι αυτή τη στιγμή, εν μέσω προϋπολογισμού 2017, δεν μπορούμε να δώσουμε χρήματα από τον προϋπολογισμό του 2016, από το υπερπλεόνασμα. Αυτό δεν στέκεται λογιστικά για όποιον καταλαβαίνει τι σημαίνει προϋπολογισμός κράτους.\nΆρα, λοιπόν, αν είναι να δώσουμε χρήματα από υπερπλεόνασμα, μπορούμε να τα δώσουμε μόνο μήνα Δεκέμβρη, εκεί που έχουμε σοβαρή εκτίμηση αν υπάρχει υπερπλεόνασμα και όχι μήνα Μάρτη που ξαφνικά το θυμηθήκατε.\nΕσείς, όμως, όταν το κάναμε αυτό με τη δέκατη τρίτη σύνταξη, το καταψηφίσατε.\nΔεύτερη παρατήρηση: Ευέλικτη εργασία. Ελέχθη: Ευέλικτη εργασία. Η ευέλικτη εργασία, λοιπόν, επί των ημερών σας ανέβηκε από το 14% στο 60%. Επί των ημερών μας έχει φρενάρει και έχει πάει γύρω στο 56%. Δεν επιχαίρουμε για αυτό, αλλά σας θυμίζω ότι η ευέλικτη εργασία είναι στρατηγική σας επιλογή, είναι στο ιδεολόγημά σας ότι αυτό βελτιώνει την ανάπτυξη, βολεύει τους επιχειρηματίες και άρα, θα μειώσει τελικά την ανεργία. Δική σας εφεύρεση είναι η ευέλικτη εργασία. Αν θέλετε, πολύ θα χαρώ όλοι εδώ στη Βουλή να καταδικάσουμε την ευέλικτη εργασία. Μακάρι! Πείτε μας: Τη θέλετε ή δεν τη θέλετε; Είναι ή δεν είναι επιλογή και του ΣΕΒ και διεθνώς;\nΜάλιστα, ο ΣΕΒ διαμαρτυρόταν προσφάτως -οι άνθρωποι αυτή την άποψη έχουν, σεβαστή- ότι είναι μικρότερη η ευέλικτη εργασία στην Ελλάδα από ό,τι είναι στις άλλες χώρες και το θεωρεί παράγοντα υπανάπτυξης. Εδώ να μας πείτε: Τη θέλετε ή δεν τη θέλετε; Την επιδιώκετε ή δεν την επιδιώκετε;\nΤελειώνω με τα 80 εκατομμύρια της λίστας Μπόργιανς. Ναι, εμείς θα θέλαμε να έχουμε πολύ περισσότερα από τα 80 εκατομμύρια που καταφέραμε και μαζέψαμε από τη λίστα Μπόργιανς. Εσείς, όμως, την είχατε βάλει στο συρτάρι.\nΗ Τοποθέτηση του Γ.Τσιρώνη στην επίκαιρη επερώτηση βουλευτών της ΝΔ για την αξιοποίηση του Προγράμματος Αγροτικής Ανάπτυξης 2014 – 2020 Reviewed by texnologosgeoponos.gr on 8:00 μ.μ. Rating: 5


Σας θεωρούν κόπανο στη δουλειά σας; Πολλοί άνθρωποι αγνοούν τι εντύπωση δίνουν στους συναδέλφους τους | openscience\nΣας θεωρούν κόπανο στη δουλειά σας; Πολλοί άνθρωποι αγνοούν τι εντύπωση δίνουν στους συναδέλφους τους\nΝέα έρευνα δείχνει ότι πολλοί άνθρωποι, τους οποίους οι άλλοι βλέπουν ως χαμηλής αυτοπεποίθησης ή υπερβολικής αυτοπεποίθησης, νομίζουν ότι έχουν την κατάλληλη αυτοπεποίθηση.\nΗ Jill Abramson απομακρύνθηκε πρόσφατα από τη θέση της ως εκτελεστική συντάκτρια των New York Times διότι ήταν, μεταξύ άλλων, πολύ "αυταρχική". Ωστόσο, γνώριζε η ίδια - η οποία έχει επίσης περιγραφεί από τα μέσα ενημέρωσης ως "διπολική" και "απότομη" - κατά τη διάρκεια της θητείας της, ότι οι άλλοι την έβλεπαν ως υπερβολικά αυταρχική; Μια νέα μελέτη από το Columbia Business School δείχνει ότι υπάρχει μεγάλη πιθανότητα να μην το ήξερε.\n"Το να κρατά κανείς την ισορροπία ανάμεσα στο να είναι πιεστικός και να είναι θύμα, είναι μια βασική πρόκληση στην κοινωνική ζωή και το χώρο εργασίας. Πλέον βρήκαμε ότι το πρόβλημα επιδεινώνεται από το γεγονός ότι συχνά οι άνθρωποι δεν γνωρίζουν πώς βλέπουν οι άλλοι την αυτοπεποίθησή τους", δήλωσε ο Daniel Ames, καθηγητής διοίκησης επιχειρήσεων στο Columbia Business School και μέλος της συντακτικής ομάδας της νέας μελέτης. "Στη γλώσσα της Goldilocks, πολλοί άνθρωποι σερβίρουν χυλό, τον οποίο οι άλλοι βλέπουν ως πολύ καυτό ή πολύ κρύο, αλλά οι ίδιοι λανθασμένα νομίζουν ότι η θερμοκρασία είναι ακριβώς αυτή που πρέπει - ότι η αυτοπεποίθησή τους, δηλαδή, είναι η κατάλληλη. Προς έκπληξή μας, διαπιστώσαμε επίσης ότι πολλοί άνθρωποι των οποίων ο χυλός ήταν στην πραγματικότητα σωστός, πίστευαν εσφαλμένα ότι ο χυλός τους ήταν πολύ καυτός. Δηλαδή, οι ίδιοι επιβάλλονταν ορθά στα μάτια των άλλων, αλλά λανθασμένα νόμιζαν ότι ήταν πάρα πολύ πιεστικοί".\nΒασισμένη εν μέρει σε προγενέστερη έρευνα του Ames και του πρώην καθηγητή του Columbia Business School, Frank Flynn, η νέα μελέτη με τίτλο "Πιέζοντας στο σκοτάδι: Αιτίες και συνέπειες της περιορισμένης Αυτογνωσίας για τη Διαπροσωπική αυτοπεποίθηση" δημοσιεύθηκε στο Personality and Social Psychology Bulletin τέλη Ιουνίου. Εν ολίγοις, η έρευνα δείχνει ότι πολλοί άνθρωποι, τους οποίους οι άλλοι βλέπουν ως χαμηλής αυτοπεποίθησης ή υπερβολικής αυτοπεποίθησης, νομίζουν ότι έχουν την κατάλληλη αυτοπεποίθηση. Η μελέτη αποκαλύπτει επίσης ότι οι άνθρωποι που θεωρούνται ότι έχουν τη σωστή αυτοπεποίθηση, συχνά νομίζουν οι ίδιοι εσφαλμένα ότι υπερβάλλουν.\nΟι Ames και η συναδέλφος του ερευνήτρια Abbie Wazlawek - μια υποψήφια διδάκτωρ στο Columbia Business School - διεξήγαγαν τέσσερις μελέτες για να ελέγξουν την υπόθεσή τους σχετικά με τη σύνδεση μεταξύ της αυτοπεποίθησης και της αυτογνωσίας. Στις τρεις από τις τέσσερις μελέτες συμμετείχαν μεταπτυχιακοί φοιτητές που είχαν εγγραφεί σε μαθήματα διαπραγμάτευσης στο Columbia Business School, ενώ η τέταρτη στηρίχτηκε σε μια διαδικτυακή έρευνα 500 Αμερικανών ενηλίκων.\nΟι μελέτες με τους μεταπτυχιακούς φοιτητές χώρισαν σε ζευγάρια αναπτυσσόμενους επαγγελματίες με σκοπό εικονικές διαπραγματεύσεις για θέματα όπως η αδειοδότηση δικαιωμάτων. Μετά την επιτυχία της συμφωνίας, κάθε άτομο απάντησε σε ερωτήσεις σχετικά με τη δική του αυτοπεποίθηση και εκείνη του συνεργάτη του. Οι διαπραγματευτές κλήθηκαν στη συνέχεια να μαντέψουν τι είπε ο συνεργάτης τους γι' αυτούς. Ένα βασικό ερώτημα για τους ερευνητές ήταν αν τα άτομα ήξεραν τι πίστευαν για τα ίδια οι συνεργάτες τους.\nΟι μελέτες βρήκαν ότι, σε γενικές γραμμές, οι διαπραγματευτές πρέπει να κάνουν πολλή δουλειά στο κομμάτι της αυτογνωσίας. Για παράδειγμα, μια μελέτη διαπίστωσε ότι:\n57 % των ατόμων που στην πραγματικότητα θεωρήθηκαν από το συνεργάτη τους ως χαμηλής αυτοπεποίθησης, πίστευαν ότι έδωσαν την εντύπωση ατόμου με κατάλληλη ή ακόμα και υπερβολική αυτοπεποίθηση.\n56 % των ατόμων που στην πραγματικότητα θεωρήθηκαν από το συνεργάτη τους ως υπερβολικής αυτοπεποίθησης, νόμιζαν ότι έδωσαν την εντύπωση ατόμου με κατάλληλη ή ακόμα και χαμηλή αυτοπεποίθηση.\nΣε συνδυασμό, αυτά τα αποτελέσματα δείχνουν ότι οι άνθρωποι που θεωρούνταν από τους άλλους ότι έχουν λάθος αυτοπεποίθηση, είχαν περίπου 50% πιθανότητα να αντιληφθούν πώς τους έβλεπαν οι άλλοι.\n"Οι περισσότεροι άνθρωποι μπορούν να σκεφτούν κάποιον που είναι κόπανος ή θύμα και σε μεγάλο βαθμό δεν έχει ιδέα για το πώς τον βλέπουν οι άλλοι", δήλωσε ο Ames. "Δυστυχώς, τα αποτελέσματά μας δείχνουν ότι, αρκετά συχνά, αυτός ο ανίδεος κόπανος ή θύμα είμαστε εμείς".\nΟι ερευνητές έμειναν έκπληκτοι όταν ανακάλυψαν και ένα άλλο μοτίβο στα αποτελέσματά τους. Οι Ames και Wazlawek παρατήρησαν ότι πολλοί άνθρωποι με σωστή αντίληψη της αυτοπεποίθησής τους, νόμιζαν λανθασμένα ότι ήταν πολύ πιεστικοί. Σε πολλαπλές μελέτες, οι ερευνητές αυτοί εντόπισαν ένα καλό ποσοστό ατόμων που εμφανίζουν αυτό που ονομάζεται "ψευδαίσθηση ότι ξεπερνάς τη γραμμή". Αυτοί οι άνθρωποι πίστευαν ότι έδιναν την εντύπωση ατόμων με υπερβολική αυτοπεποίθηση - ή ότι είχαν περάσει τη γραμμή - κατά τη διάρκεια των διαπραγματεύσεων, ενώ στην πραγματικότητα οι συνεργάτες τους τούς έβλεπαν ως άτομα κατάλληλης αυτοπεποίθησης.\nΕνώ η "ψευδαίσθηση ότι πέρασες τη γραμμή" μπορεί να φαίνεται σαν ένα άκακο ή ακόμα και συμπαθητικό λάθος, οι Ames και Wazlawek έδειξαν ότι μπορεί να έχει κόστος. Εκείνοι που εσφαλμένα νόμιζαν ότι είχαν παραπάνω αυτοπεποίθηση, ήταν περισσότερο πιθανό να προσπαθούν να επανορθώσουν τις σχέσεις τους με τους συνεργάτες τους, μερικές φορές συμφωνώντας σε μια λιγότερο πολύτιμη μεταγενέστερη συμφωνία, απλά και μόνο για να εξομαλύνουν τα πράγματα. Όπως το θέτουν οι ερευνητές, αυτοί οι διαπραγματευτές επιχειρούσαν επανορθώσεις που κόστιζαν, για κάτι που δεν είχε σπάσει. Το αποτέλεσμα ήταν ότι και οι δύο πλευρές έβγαιναν συχνά χαμένες σχετικά με μια καλύτερη συμφωνία που θα μπορούσαν να είχαν επιτύχει.


Μόνοι τους προσπαθούν Σύλλογος και εθελοντές για το λιμάνι και τη γραφική παραλία της Αγίας Κυριακής | FILIATRANEWS\nμας είπαν, η πρώτη φορά που ο Δήμος Τριφυλίας, ο τοπικός αντιδήμαρχος Φιλιατρών και το Τοπικό Συμβούλιο Φιλιατρών αδιαφορούν για την Αγία Κυριακή, αλλά φέτος η αντιμετώπιση απέναντι στον οικισμό και τους κατοίκους του ξεπερνά κάθε προηγούμενο, λες και δείχνουν εμπάθεια, αν όχι και μίσος, για την Αγία Κυριακή!\nΤην καθαριότητα, από τις υπηρεσίες του Δήμου, σχεδόν την έχουν ξεχάσει, αλλά το να μη φροντίζει ο Δήμος για το λιμάνι και την παραλία, αυτό τους θυμώνει και, παράλληλα, τους πεισμώνει να προσφέρουν όσα περισσότερα μπορούν, με τις δικές τους δυνάμεις και οικονομικές δυνατότητες.\nΟ μοναδικός τόπος για να απολαύσει κανείς το καλοκαίρι τη θάλασσα στην περιοχή είναι το λιμανάκι και η παραλία της Αγίας Κυριακής. Προορισμός για τους κατοίκους του οικισμού, για κατοίκους των Φιλιατρών και επισκέπτες που παραθερίζουν στην ευρύτερη περιοχή. Προορισμός, κυρίως, για οικογένειες με μικρά παιδιά, αλλά και νεότερους που θέλουν να απολαμβάνουν τα ήρεμα νερά της θάλασσας στο λιμανάκι και τις χαρές των παιχνιδιών στην αμμώδη παραλία!\nΣτο σημείο λειτουργούν, και δύο καφέ – εστιατόρια – ψαροταβέρνες και πολλοί τους καλοκαιρινούς μήνες συνδυάζουν την έξοδό τους στη θάλασσα με φαγητό, ποτό και χαλάρωση.\nΦέτος, όμως, η κατάσταση στην παραλία είναι τραγική και, ουσιαστικά, έχει μικρύνει, ενώ υπάρχει μεγάλη «γράνα» που άνοιξε το χειμώνα, όταν «έσπασε» το ρέμα της Αγίας Κυριακής.\nΤι ζητούσαν οι κάτοικοι και ο Σύλλογος από το Δήμο Τριφυλίας; Να κλείσει αυτή τη «γράνα», που είναι επικίνδυνη! Να στρώσει την άμμο και να καθαρίσει την παραλία. Τα αυτονόητα δηλαδή! Δυστυχώς, όπως μας είπαν, ο τοπικός αντιδήμαρχος Φιλιατρών και οι παράγοντες του Τοπικού Συμβουλίου αρνήθηκαν στις αλλεπάλληλες εκκλήσεις τους να κάνουν το οτιδήποτε. Αρνήθηκαν να ασκήσουν τα καθήκοντά τους, αρνήθηκαν να ανταποκριθούν στις θεσμικές τους υποχρεώσεις. Ουσιαστικά, δηλαδή, με την άρνηση του Δήμου, αφαιρούν το δικαίωμα των πολιτών να χαίρονται την παραλία και τη θάλασσα στην Αγία Κυριακή.\nΟι κάτοικοι, όμως, του οικισμού που ζουν εκεί και αγαπούν τον τόπο τους, δεν πτοούνται και μόνοι τους προσπαθούν να κάνουν ό,τι μπορούν! Προχθές το απόγευμα η πρόεδρος και μέλη του Πολιτιστικού – Εξωραϊστικού, με εθελοντές, ανέλαβαν δράση και με δικές τους δυνάμεις, δικά τους μέσα και έξοδα, άρχισαν να ομορφαίνουν το λιμανάκι και να καθαρίζουν την παραλία. Καθάρισαν από τη σκουριά τη μικρή σιδερένια, μη μόνιμη, κατασκευή (που υπάρχει χρόνια) για ίσκιο στην προβλήτα και την έβαψαν, όπως έβαψαν το κάγκελο στο λιμενοβραχίονα και το σιδερένιο στύλο με την Ελληνική Σημαία και τις μη σταθερές βάσεις για ομπρέλες.\nΌπως είπε η πρόεδρος Σία Αθανασοπούλου, «έχουν έρθει εθελοντές – και από το Σύλλογο βέβαια – και βάφουμε, να καλλωπίσουμε λίγο την παραλία μας και ό,τι άλλο χρειαστεί ακόμα. Έχουμε ανάγκες πολλές. Από το Δήμο δεν έχουμε βοήθεια. Είναι κάποια πράγματα που πρέπει να φτιάξουμε, αλλά, δυστυχώς, δεν ξέρω αν θα γίνουν ποτέ, και ειδικά να καθαριστεί η παραλία. Μας βρίσκουν χίλιες δυο δικαιολογίες για την παραλία, ότι δεν επιτρέπεται, ότι πρέπει να έχουμε άδεια ειδική και κάτι τέτοια. Είπαμε να πέσουμε όλοι μέσα, από το Σύλλογο, ό,τι μπορέσουμε να κάνουμε. Ό,τι φτιάχνουμε, το πληρώνουμε, με δικά μας έξοδα, από τις συνδρομές που παίρνουμε, που είναι 10 ευρώ το άτομο. Δίνουνε και οι κάτοικοι εδώ της περιοχής. Έχουμε έναν άνθρωπο, μόνιμα το καλοκαίρι, τους τρεις μήνες, και μαζεύει σκουπίδια, καθαρίζει, αλλά τον καλλωπισμό τον κάνουμε εμείς μόνοι μας. Θα μπορούσε ο Δήμος – γιατί όλα τα χρόνια δε μας έχει βοηθήσει, δεν είναι μόνο φέτος, πολύ λίγες φορές έχει βοηθήσει στο παρελθόν – να κάνει παρεμβάσεις, αλλά ό,τι κάνουμε, το κάνουμε μόνοι μας! Φέτος ειδικά, δεν έχουμε δει βοήθεια ακόμα. Μπήκε το καλοκαίρι, πήγαμε σήμερα (σ.σ. τη Δευτέρα), ζητήσαμε βοήθεια και μας φέρανε χίλιες δυο αντιρρήσεις!\nΘέλουμε να καθαρίσουμε την άμμο, να στρωθεί η παραλία και να κλείσουμε το “ρήγμα”. Έσπασε το ποτάμι που έχουμε, το χειμώνα, ήρθανε τα νερά στο λιμάνι και άνοιξε στην παραλία ένα «ρήγμα» μεγάλο. Βγήκαν πέτρες, σίδερα, σύρματα, ό,τι μπορείτε να φανταστείτε. Υπήρχαν και κάτι παλιά σκαλοπάτια τα οποία εμφανίστηκαν. Πρέπει να σκεπαστούν αυτά, γιατί δεν είναι κατάλληλα, είναι επικίνδυνα, για να μην έχουμε κανένα ατύχημα. Να γίνει όπως πρώτα με την άμμο στην παραλία, για να μπορεί ο κόσμος να έρχεται στο λιμάνι και να μην κινδυνεύουν να τραυματιστούν παιδάκια. Υπάρχουν κούνιες, παιχνίδια, ακατάλληλα πια, και το γήπεδο του βόλεϊ που αθλούνταν παιδιά, όλα σε εγκατάλειψη. Πρέπει, οπωσδήποτε, να έρθουν μηχανήματα του Δήμου για την παραλία, αλλά μας λένε ότι δεν μπορούν, γιατί είναι χαλασμένα και δεν ξέρω εγώ τι.\nΖητήσαμε να βάλουμε εμείς μηχάνημα, να πληρώσουμε εμείς να έρθει, να στρώσει την άμμο και να διαμορφώσει την παραλία, και τελικά μας λένε ότι δεν επιτρέπεται. Σε άλλες παραλίες πώς επιτρέπεται που πάνε του Δήμου μηχανήματα ή εργολάβων και κάνουν καθαρισμούς και διαμόρφωση; Εδώ, εκτός από τους μόνιμους κατοίκους, έρχεται και κόσμος από τα Φιλιατρά και τη γύρω περιοχή, από αλλού, γιατί είναι πολύ γραφική η παραλία με το λιμανάκι. Έχει ιστορία, μεγάλη ιστορία, όπως και η περιοχή μας εδώ.\nΗ παραλία μας γεμίζει το καλοκαίρι. Αλλά πρέπει να έχει και μια εικόνα καλή. Πώς θα τα καταφέρουμε μόνοι μας, ο Σύλλογος και οι εθελοντές, αφού ο Δήμος δε μας βοηθάει; Με τα χέρια, μόνοι μας; Πώς; Αυτό που ζητάμε εμείς είναι να καθαριστεί και να στρωθεί η άμμος στην παραλία, να μπορέσει ο κόσμος να έρχεται στην Αγία Κυριακή. Να μη διώξουν τον κόσμο από την παραλία μας!»\nΗ σημερινή πόλη των Φιλιατρών δημιουργήθηκε το 12ο ή 13ο αιώνα, ωστόσο αναφέρεται ότι στην ίδια περιοχή υπήρχε από τους Μυκηναϊκούς Χρόνους οικισμός με το όνομα Έρανα. Θεωρείται ότι ο αρχικός οικισμός Έρανα ήταν στη θέση του σημερινού παραθαλάσσιου οικισμού Αγία Κυριακή, όπου και λατρευόταν ο Εραναίος Ποσειδώνας. Κατόπιν μεταφέρθηκε ο οικισμός από το φόβο των πειρατών στη σημερινή θέση των Φιλιατρών, επειδή ήταν εύφορη πεδιάδα με πολλά νερά.\nΑπό τη λιμάνι της Αγίας Κυριακής διεξαγόταν το εμπόριο του μαύρου χρυσού (σταφίδας), αλλά και λαδιού και κρασιών, απευθείας από τα Φιλιατρά - χωρίς μεσάζοντες – στην Τεργέστη, στη Νεάπολη, στο Λονδίνο, στο Λιβόρνο!\nΗλίας Γιαννόπουλος - Θάρος


Μεσούτ Οζίλ: Δεν ξέρεις αν τον λατρεύεις ή τον μισείς... (vids) | Gazzetta\nΙσχύει αυτό που έχει αναφερθεί περί της... γλώσσας του σώματος του Γερμανού μεσοεπιθετικού, ο οποίος σου δίνει την εντύπωση ότι βαριέται τις περισσότερες φορές, αλλά είναι ικανός με ελάχιστες κινήσεις στον αγωνιστικό χώρο να σου κάνει τη διαφορά.\nΕκτός κι αν δεν έχει όρεξη. Εκεί, δεν θα τον δεις πουθενά. Θα περπατάει, δεν θα βρίσκεται στους χώρους που πρέπει, δεν θα παίζει με ένταση. Αν και η ένταση στο παιχνίδι του δεν είναι χαρακτηριστικό του γνώρισμα, αλλά όταν... δεν θα είναι στις καλές του, αυτό θα το αντιληφθεί ο οπαδός και ο προπονητής του με το παραπάνω.\nCould the midfielder turn things around at #AFC? pic.twitter.com/zbXIXZUH1W\n— Sky Sports Premier League (@SkySportsPL) October 7, 2020\nΜισθός που προκαλεί, αλλά...\nΗ Άρσεναλ του δίνει 350.000 λίρες την εβδομάδα. ΤΗΝ ΕΒΔΟΜΑΔΑ!!!\nΕίναι πολλά τα λεφτά. Είναι πάρα πολλά και αυτή τη στιγμή καταβάλλονται στον λογαριασμό του δίχως να παίζει τους τελευταίους εφτά μήνες. Και όχι μόνο αυτό, αλλά έχει ξεκαθαρίσει ότι θα παραμείνει στην Άρσεναλ μέχρι τη στιγμή που το θέλει εκείνος και δεν θα λυγίσει στις πιέσεις που δέχεται από τον σύλλογο, τους δημοσιογράφους και τον κόσμο.\nΜέσα στο καλοκαίρι, είχε βγει στην αντεπίθεση έπειτα απ' όσα είχε ακούσει για το ζήτημα με τα χρήματα και τις μειώσεις που είχε προτείνει η ομάδα, λόγω της κατάστασης που είχε διαμορφωθεί στο οικονομικό τοπίο ελέω της πανδημίας.\nΌχι να γίνει όλο αυτό βιαστικά και πρόχειρα. Δεν ήμουν ο μοναδικός που αρνήθηκα τη μείωση, αλλά προφανώς μονάχα το δικό μου όνομα βγήκε στη φόρα. Προφανώς επειδή εδώ και δυο χρόνια ο Τύπος προσπαθεί να με καταστρέψει. Δεν φοβάμαι και δεν θα διστάσω ποτέ να αντισταθώ και να στηρίξω όλα όσα πιστεύω. Εκ του αποτελέσματος, ίσως και να είχα δίκιο με την άρνησή μου, βλέποντας πως τελικά χάθηκαν θέσεις εργασίας παρά τη μείωση που ζήτησε το κλαμπ» είχε αναφέρει και... κάπως έτσι βγήκε από πάνω.\nΑπό τις 7 Μαρτίου, όταν και αγωνίστηκε για τελευταία φορά με τη φανέλα της Άρσεναλ, ο πολύπειρος Γερμανός έχει λάβει σε μισθούς το ποσό των 10,75 εκατομμυρίων λιρών!\nVideo: Mesut Özil doing keepy-uppies with his chewing gum in the warm-up before a match in 2013/14. [@footballdaily]@MesutOzil1088 #afc pic.twitter.com/QPuiZiOWSo\n— afcstuff (@afcstuff) October 8, 2020\nΚινήσεις που τον παρουσιάζουν... παρεξηγημένο και προκαλούν δεύτερες σκέψεις\nΕίναι ο πιο ακριβοπληρωμένος ποδοσφαιριστής στην ιστορία των «κανονιέρηδων», έχει πάρει τον ρόλο του... κακού στη συνείδηση του κόσμου.\nΌμως, ο Οζίλ σε κάνει να μπερδεύεσαι πάρα πολύ με τη συμπεριφορά του. Κι αυτό που έκανε τελευταία με τον Gunnersaurus, για τον οποίο προθυμοποιήθηκε να πληρώνει τους μισθούς του για όσο παραμένει μέλος του ρόστερ των Λονδρέζων, πάλι βγάζει φάουλ την ομάδα και αποτελεί μια από τις κινήσεις που έχει κάνει ο ποδοσφαιριστής και όντως του αξίζουν εύσημα.\nΗ Άρσεναλ αποφάσισε να διώξει τον επί 27 χρόνια υπάλληλο που φορούσε τη στολή του συμπαθέστατου δεινοσαυράκου και σε μια εξέλιξη που προκάλεσε τη λύπη και τον εκνευρισμό του κόσμου, ήρθε ο Οζίλ να κερδίσει τις εντυπώσεις και να κάνει κάτι πολύ θετικό για τον συνάνθρωπό του. Κι όμως, έχει κάνει και πολύ πιο σημαντικά πράγματα...\nΌταν το 2014 θριάμβευσε με την εθνική ομάδα της Γερμανίας στο Μουντιάλ της Βραζιλίας, εκείνος έδωσε όλα τα χρήματα του μπόνους κατάκτησης του τροπαίου για να καταφέρουν να κάνουν σημαντικές χειρουργικές επεμβάσεις 23 παιδιά που δεν είχαν οικονομική δυνατότητα, στην χώρα του καφέ.\nΌταν αποφάσισε να παντρευτεί με τη σύζυγό του, κανόνισε ώστε να μην πάρουν ούτε ένα δώρο κι ούτε ένα ευρώ από τους καλεσμένους και τους συγγενείς τους με τους οποίους απόλαυσαν την πιο ευτυχισμένη μέρα της ζωής τους. Αντ' αυτού είχαν κανονίσει να συγκεντρώσουν χρήματα με τα οποία τελικά 1.000 παιδιά υποβλήθηκαν σε χειρουργείο που τους άλλαξε τη ζωή και βοήθησε να σταθούν ξανά στα πόδια τους, μακριά από το κρεβάτι του πόνου.\nΕίναι ο πρεσβευτής των φιλανθρωπικών οργανισμών Rays of Sunshine και Big Shoe, για να βοηθάει τα παιδιά σε κάθε ευκαιρία. Όπως ακριβώς το έκανε για 16.000 πιτσιρίκια δίχως σπίτι, μοιράζοντας τρόφιμα την ημέρα του γάμου του...\nΤώρα ήρθε κι η όμορφη κίνησή του με την διατήρηση του υπαλλήλου που υπηρετεί το κλαμπ του Λονδίνου φορώντας τη στολή του Gunnersaurus ώστε να διασκεδάζει τον κόσμο.\nΚι όμως, πάνω απ' όλα αυτά, αρκετός κόσμος στέκεται στο ότι ο Οζίλ έχει κάνει τον Ρετζέπ Ταγίπ Ερντογάν κουμπάρο του και τον έχει βοηθήσει και σε προεκλογική εκστρατεία...\nΤελικά, δεν ξέρεις αν τον λατρεύεις ή τον μισείς αυτό τον άνθρωπο...


Σημειώσεις στο περιθώριο: Κρυφές σκέψεις κάτω από το φως ενός Supernova\nΟ νοών...νοείτω 20 Νοεμβρίου 2009 - 11:40 π.μ.\nΥπέροχες σκέψεις από υπέροχο άνθρωπο.\nΜε σκέψη και έρευνα.\nΑνώνυμος 20 Νοεμβρίου 2009 - 12:22 μ.μ.\nκρυφή πληγή εσύ ... :)\n"Έτσι, λοιπόν, κάποιοι μοιάζουν αλλά δεν είναι...", το φαίνεσθαι και το είναι κοινώς,\nθα το διαβάσω το Σ/Κ\nπρος το παρόν συλλέγω βιταμίνη D\n(ηλιαχτίδες) για τη γρίπη\nβλέπω έβαλες διαγαλαξιακή φωτό, πολύ ωραία\nέσπασες την Α/Μ φυσιογνωμία του μπλογκ\nχρειάζεται πότε πότε\nAgilulfo 20 Νοεμβρίου 2009 - 12:46 μ.μ.\n(Εδώ, λόγω συννεφιάς, αρκούμαστε στις διαγαλαξιακές ηλιαχτίδες!)\nΦώντας 20 Νοεμβρίου 2009 - 2:59 μ.μ.\nΌτι και να συμβαίνει μετά την έκρηξη ενός Supernova είναι ποίηση, όπως νιώθει κάποιος όταν συναντά τέτοιες αναρτήσεις σε ευλογοβλόγια σαν το δικό σου Ιππότη\nellinida 20 Νοεμβρίου 2009 - 4:21 μ.μ.\nagilulfo 21 Νοεμβρίου 2009 - 11:49 π.μ.\nΚαλημέρα σας κ. Φώντα μου, να 'στε καλά :))\nΚαλημέρα ελληνίδα, είσαι και "ερευνήτρια του διαστήματος", κάτι θα ξέρεις που συμφωνείς!\nο φιλος του οικονομου 22 Νοεμβρίου 2009 - 5:07 μ.μ.\n"Θεωρώ ως την ύψιστη μορφή τέχνης την ποίηση. Στην ποίηση συναντιούνται η απόλυτη Ομορφιά με την απόλυτη Αλήθεια."\nΜπορώ να ρωτήσω περι της αφετηρίας της ποίησης; Τι σπρώχνει την απόλυτη Αλήθεια και την απόλυτη Ομορφιά να ενωθούν μέσα σε ένα, όσο να 'ναι, ατελές ον όπως ο άνθρωπος.\nAgilulfo 23 Νοεμβρίου 2009 - 12:19 μ.μ.\nΚαλημέρα φίλε του οικονόμου!\nΩραία η παρατήρησή σου. Όπως βλέπεις, στην επίμαχη πρώτη παράγραφο δεν έχει κάνει ακόμα την είσοδο του στη σκηνή ο άνθρωπος.. Τουλάχιστον δεν αναφέρεται. Οπότε ο "ορισμός" δεν έχει αναγκαστικά ανθρώπινα όρια. Θα μπορούσε κάλλιστα κανείς να θεωρήσει ότι η μέγιστη ποιητική πράξη είναι η δημιουργία του σύμπαντος. Στην συνέχεια και με μια διαδικασία "αφαίρεσης" κάνει την εμφάνιση του ο άνθρωπος. Δεν σπρώχνει δηλαδή κάτι την απόλυτη Ομορφιά και Αλήθεια να ενωθούν μέσα στον άνθρωπο, αλλά ακριβώς το αντίθετο. Γι' αυτό και στο τέλος που αναφέρεται άμεσα στον άνθρωπο (Όταν η Ομορφιά και η Αλήθεια ενωθούν στην μικρότητα της Ανθρώπινης ύπαρξης).. λείπει η λέξη "απόλυτο".\nΟυσιαστικά δεν απάντησα στην ερώτηση σου, απλά την διατύπωσα ανάποδα!\nΤι σπρώχνει δηλαδή, ένα όσο να 'ναι, ατελές ον όπως ο άνθρωπος, να (θέλει να) "ενωθεί" με την απόλυτη Αλήθεια και την απόλυτη Ομορφιά?\n(Η αφετηρία και το τέρμα ταυτίζονται. Κύκλος μέσα σε κύκλο... Και στο κέντρο η Οργή του Μέρφυ:)))\nΑνώνυμος 24 Νοεμβρίου 2009 - 12:18 μ.μ.\nΗ υψηλή ποίηση είναι υψηλή ευφυία.\nΗ ευφυία δεν είναι ατελής ούτε ηθική ούτε ανήθικη.\nΟι "μεγάλοι ποιητές" έχουν την ικανότητα να συσχετίζουν λέξεις σε νοήματα και νοήματα σε ποιήματα με ακριβή, μαθηματικό τρόπο.\nΟι μεγάλοι ποιητές είναι επομένως μικροί θεοί.\nAgilulfo 25 Νοεμβρίου 2009 - 12:28 μ.μ.\nαλλενάκι, χαίρομαι που μου δίνεις αφορμή να αναφερθώ στον Πόε.. Σχετικά μ' αυτό που λες "η ευφυΐα δεν είναι ατελής", είχε γράψει κάποτε ότι αυτό που συνήθως αποκαλούμε μεγαλοφυΐα δεν είναι παρά μια ανωμαλία του εγκεφάλου! Κι ας ακούγεται λίγο προκλητικό, εννοούσε ότι η ατέλεια της ευφυΐας προϋποθέτει και την συμμετρία ή την συμμετρική της ανάπτυξη (απαγορευμένες σκέψεις για την εποχή της εξειδίκευσης)..\nΑνώνυμος 25 Νοεμβρίου 2009 - 3:42 μ.μ.\nΗ ευφυία δεν κάνει διακοπές, είτε είναι σφαιρική (επομένως τέλεια) είτε δεν είναι ευφυία. Και ο Πόε ανήκει σ αυτους που δικαιωματικά μπορούν να μιλούν για ευφυία.\nellinida 27 Νοεμβρίου 2009 - 5:55 μ.μ.\nΜπορεί να είναι ατελές ον ο άνθρωπος από την στιγμή που είναι φτιαγμένος με την ίδια ύλη που φτιάχτηκε το Σύμπαν;\nΜήπως κάθε τι είναι τέλειο έτσι όπως ακριβώς είναι;\nAgilulfo 28 Νοεμβρίου 2009 - 6:12 μ.μ.\nελληνίδα, είναι δύσκολο να σου απαντήσω.\nΣτο κείμενο χρησιμοποίησα την λέξη μικρότητα, που δεν έχει να κάνει με τέλειο ή ατελές. Προσπαθώ να αποφεύγω έννοιες που μπορεί να καταλάβει ο καθένας διαφορετικά (όπως π.χ. η "ανθρώπινη φύση"!). Τώρα, βέβαια, στη συζήτηση, ελπίζουμε ότι υπάρχει συνεννόηση!\nΔηλαδή, συμφωνώ μαζί σου, θεωρώντας ότι εννοείς την μοναδικότητα, την αξία, την προέλευση της ζωής. Από την άλλη "δαρβινικά" θα έπρεπε να διαφωνήσω, λέγοντας ότι άμα είναι όλα τέλεια, γιατί υπάρχει η εξέλιξη? :)\nO νοών...νοείτω 29 Νοεμβρίου 2009 - 12:28 μ.μ.\nΚάποιες σκέψεις από ένα ατελές ον :)\nΆλλο πράγμα η ομορφιά και άλλο η αλήθεια, παρ΄ όλο που το κάθε ένα εμπεριέχει και το άλλο.\nΗ ομορφιά είναι κάτι υποκειμενικό, αν και όταν συμφωνούν πολλοί σε κάτι\nσυγκεκριμένο, άσχετα πως το αντιλαμβάνονται, αποκτάει αντικειμενική υπόσταση. Έτσι απόλυτη ομορφιά θεωρώ ότι είναι κάτι ουτοπικό.\nΗ λέξη απόλυτη ομορφιά, από μόνη της εγκλωβίζει τον χείμμαρο αισθημάτων και σκέψεων που πηγάζει από την ομορφιά στις άπειρες μορφές της. Φαντάσου την αίσθηση, εάν μπορούσες να νοιώσεις εσωτερικά, τα εξωτερικά\nερεθίσματα που θα προκαλούσαν οι ωραιότερες εικόνες που έχει φτιάξει η φύση μαζεμένες σε μία εικόνα με διαστάσεις "άπειρες". Το όλον σε μία στιγμή.\nO νοών...νοείτω 29 Νοεμβρίου 2009 - 12:30 μ.μ.\nΕάν η αλήθεια είναι μία τότε αυτόματα η λέξη "απόλυτη" είναι πλεόνασμα. Από μόνη της η λέξη Αλήθεια, είναι τόσο δυνατή και περιέχει τόση ομορφιά που μόνο οι φιλόσοφοι και οι ποιητές καταφέρνουν να την προσεγγίσουν, μένοντας, ίσως, ταυτόχρονα έτη φωτός μακριά της. Από την Αλήθεια εκπορεύεται σκέψη και λόγος που μπορεί να εκπέμψει ανομολόγητη ομορφιά, εσωτερική.\nΗ Αλήθεια όμως εμπεριέχει και μέτρο προκειμένου το ατελές ον που λέγεται άνθρωπο, να μπορέσει να πλησιάσει σταδιακά για να μην τυφλωθεί από την λάμψη της, ή αλλιώς «στο φώς τρέμει ο φόβος την αποκάλυψή του». Άλλωστε και στο Σύμπαν τίποτα, από ένα σημείο και μετά, δεν συμβαίνει ακαριαία.\nΟι φιλόσοφοι διάλεξαν τον πιο δύσκολο δρόμο, αυτόν της καθαρής σκέψης και νόησης. Οι ποιητές, και εδώ θα συμφωνήσω με το αλλενάκι, όντας και αυτοί ευφυείς στον χειρισμό των νοημάτων και της γλώσσας, άφησαν το «θεόσταλτο» δώρο της έμπνευσης να γίνει ο οδηγός τους.\nΟι ποιητές μας ταξιδεύουν προς την Αλήθεια με τον δικό τους μοναδικό τρόπο. Όταν δε συνοδεύεται με μουσική αρμονία….\nΔοκίμασε να διαβάσεις ποίηση αλλά και να ονειροπολήσεις, ακούγοντας Μπαχ. Δεν είναι τυχαίο ότι τον Όμηρο τον λοιδόρησαν αρκετοί φιλόσοφοι.\nΔεν παύει όμως να είναι δύο διαφορετικοί δρόμοι, του ίδιου ατελούς όντος που λέγεται άνθρωπος, και που προσπαθεί να τελειωθεί μέσα σε αυτόν τον αέναο κύκλο του Μεγάλου Συμπαντικού Ενιαυτού=Χρόνου (όχι αυτόν του Πλάτωνα).\nΤην επιστημονική σου δε προσέγγιση δεν δύναμαι να την σχολιάσω λόγω ένδειας γνώσεων.\nΈλλειψη που απαιτεί πλήρωση…εν καιρώ.\nΣυγγνώμη που ξέφυγα\nAgilulfo 1 Δεκεμβρίου 2009 - 2:01 μ.μ.\nνοών...νοείτω, συγνώμη, αλλά έχω μπλέξει λίγο με κάτι δουλειές και τρέχω.. και δεν θέλω να γράψω κάτι βιαστικά! Μου επιτρέπεις να απολαύσω την "απάντηση" όπως και την ανάγνωση :))\nΟ νοών...νοείτω 2 Δεκεμβρίου 2009 - 11:45 π.μ.\nΑγαπητέ, ο χρόνος είναι από τα λίγα πράγματα που μπορούμε να διαχειριστούμε ακόμα.\nΗ επικοινωνία λοιπόν είναι καλή όταν γίνεται στον κατάλληλο χρόνο και όχι βιαστικά.\nΆλλωστε και εγώ όπως θα έχεις δει σπάνια απαντάω αμέσως.\nAgilulfo 25 Δεκεμβρίου 2009 - 10:31 π.μ.\nΔεν το φανταζόμουν ότι θα λείψω τόσο.\nΜάλλον δεν μπορώ να διαχειριστώ και τόσο καλά το χρόνο:))


Greek Orthodox Religious Tourism: Οκτωβρίου 2015\nΒρίσκεται στην είσοδο του χωριού Άνω Πεδινά (παλαιά ονομασία Άνω Σουδενά), στους πρόποδες του Κάτω Μαχαλά, στο κεντρικό Ζαγόρι.\nπηγή φωτογραφίας: www.orthodoxos.com.gr\nΈνα από τα χαρακτηριστικά της ενδιαφέρουσας πολιτισμικής ιδιομορφίας του Ζαγορίου στην Ήπειρο είναι η πληθώρα αλλά και η σημαντικότητα των ιστορικών μοναστηριών που βρίσκονται στα όριά του.\nΤα είκοσι ονομαστά και περίτεχνα μοναστήρια του Ζαγορίου είναι απόλυτα προσαρμοσμένα στο ευρύτερο φυσικό περιβάλλον, σε τοποθεσίες ιδιαίτερου και σπάνιου φυσικού κάλλους.\nΑποτελούν σπουδαία ιστορικά μνημεία, που έπαιξαν στο παρελθόν σημαντικό ρόλο στην ιστορική του πορεία ενώ και αρκετά μοναστήρια σχετίζονται και με τη συγκρότηση και ονομασία κάποιων οικισμών, συνήθως γειτονικών. Ένα τέτοιο παράδειγμα είναι η Μονή της Ευαγγελίστριας των Άνω Πεδινών (Πάνω Σουδενών).\nπηγή φωτογραφίας: alternatrips.gr\nΗ Ευαγγελίστρια αποτελεί ένα εντυπωσιακό κτιριακό συγκρότημα με φρουριακή όψη, με ψηλά τείχη στην βορειανατολική πλευρά και κελιά στην νοτιοδυτική, που δεσπόζει στην είσοδο του οικισμού των Πάνω Σουδενών.\nΔε γνωρίζουμε ακριβώς το πότε ιδρύθηκε το μοναστήρι της Ευαγγελίστριας, όμως στην διαθήκη των ευεργετών Πασχάλη από το Καπέσοβο η Ευαγγελίστρια ονομάζεται «Παλαίωρος», δηλαδή παλιό μοναστήρι.\nΗ αρχική θέση του μοναστηριού της Ευαγγελίστριας ήτανε στην κορυφή του χωριού, στο σημείο που βρίσκεται σήμερα το ξωκλήσι του Αγίου Γεωργίου και από αυτή η θέση μεταφέρθηκε στη σημερινή σε άγνωστο χρόνο, σίγουρα όμως πριν το 1700.\nΟ σημερινός ναός που είναι, τρουλαία βασιλική με νάρθηκα και ανατολικά έχει 3 αψίδες, ανακαινίστηκε το 1783 και ιστορήθηκε (αγιογραφήθηκε) το 1809 από τον εξαίρετο Πανωσουδενιώτη αγιογράφο Λάζαρο Λαζόπουλο.\nΧορηγός της αγιογράφησης ήταν ο Χριστόδουλος Μαρίνος από το Καπέσοβο, του οποίου η προσωπογραφία βρίσκεται δίπλα από την είσοδο του ναού. Το τείχος της μονής χτίστηκε το 1783 ή το 1786. Τα τέμπλο του Καθολικού, ο επισκοπικός θρόνος και ο άμβωνας είναι ξυλόγλυπτα ενώ το κεντρικό τμήμα του τέμπλου και ο άμβωνας είναι επιχρυσωμένα.\nΑξιόλογες εικόνες του 18ου αιώνα υπάρχουν στη Μονή όπως του Χριστού Παντοκράτωρα που φιλοτεχνήθηκε το 1795 και της Κοίμησης της Θεοτόκου του 1810 που φιλοτέχνησε ο ζωγράφος Λαζάρου και ο ανεψιός του.\nΕπίσης, υπάρχουν δύο σημαντικές εικόνες της Παναγίας Οδηγήτριας με ενυπόγραφη αργυρή επένδυση.\nΗ μία είναι έργο του αργυροχρυσοχόου Χριστόδουλου από την Κόνιτσα, που χρονολογείται το 1778 και η δεύτερη έγινε το 1815 από τον Καλαρρυτινό, Γεώργιο Παπαδήμο.\nΣημαντικό κειμήλιο του μοναστηριού επίσης αποτελεί και ένα Ευαγγέλιο με αργυρή επένδυση.\nπηγή φωτογραφίας: eiskopanous.blogspot.gr\nΣτη μπροστινή του όψη του Ευαγγελίου εικονίζεται η Εις Άδου Κάθοδος με σκηνές από τα Πάθη του Χριστού.\nΣτην πίσω όψη η Φιλοξενία του Αβραάμ, η Γέννηση, η Υπαπαντή, οι Απόστολοι κ.α. Χρονολογείται από το 1809 και έγινε από το Χριστόδουλο, γιο του Πανταζή.\nΣώζονται, επίσης, δυο αργυρές λειψανοθήκες του 19ου αιώνα από τις οποίες η μια είναι έργο του Νικολάου Ποντίκη και του υιού του από το χωριό Καλαρρύτες.\nΣτο αριστερό κλίτος του κυρίως ναού και σε μικρό εσωτερικό τρούλο εικονίζονται ο Σόλων, η Σίβυλα, ο Πλάτων, ο Θουκυδίδης, ο Αριστοτέλης και ο Πλούταρχος.\nπροτομή του Νεόφυτου Δούκα στον περίβολο της Μονής\nΣτην Μονή μόνασε ένας από τους πιο σημαντικούς εκπροσώπους του νεοελληνικού διαφωτισμού, ο Νεόφυτος Δούκας, που καταγόταν από τα Άνω Πεδινά και αφιερώθηκε στη μονή από τη χήρα μητέρα του σε ηλικία δέκα ετών.\nΟ Νεόφυτος Δούκας σπούδασε για μικρό χρονικό διάστημα στα Ιωάννινα και επέστρεψε στο χωριό, καθώς δεν είχε την οικονομική δυνατότητα να συνεχίσει τις σπουδές του. Γύρω στα 1780 έφυγε για το Μέτσοβο και από εκεί πήγε στο Βουκουρέστι και τη Βιέννη. Γύρω στα 1810, με τη προτροπή του Δούκα και τη συνδρομή της Ευαγγελίστριας, το σχολείο των Πάνω Σουδενών αναβαθμίστηκε σε «Ελληνικό» σχολείο.\nΚατά τη διάρκεια του πολέμου μεταξύ του Αλή Πασά με το σουλτάνο (1820 - 1822), το μοναστήρι και το χωριό δοκιμάστηκαν από επιδρομή Τουρκαλβανών. Στην Μπάγια υπήρχε στρατός του σουλτάνου και στη Ντοβρά 300 Τουρκαλβανοί του Αλή Πασά, οι οποίοι έστειλαν στα γύρω χωριά απεσταλμένους, για να στρατολογήσουν άντρες.\nΣτην Ευαγγελίστρια συγκεντρώθηκαν οπλισμένοι κάτοικοι από τα Πάνω και Κάτω Σουδενά, τον Ελαφότοπο, τη Βίτσα και το Μονοδέντρι, έπειτα από διαταγή του οθωμανικού στρατού. Οι Τουρκαλβανοί του Αλή Πασά κατέλαβαν το μοναστήρι και στη συνέχεια λεηλάτησαν τα Πάνω Σουδενά.\nΓύρω στο 1850 ηγούμενος της Μονής ανέλαβε ο Σουδενιώτης Χατζή - Καλλίνικος, μια αξιόλογη προσωπικότητα της περιοχής και ευεργέτης της ιδιαίτερης πατρίδας του. Ο Καλλίνικος, ως ηγούμενος της Ευαγγελίστριας, διαχειρίστηκε την επισκευή δρόμων και εκκλησιών, την κατασκευή του νεκροταφείου κάτω από την κεντρική εκκλησία, πλήρωνε το μισθό του Ελληνοδιδάσκαλου και φρόντιζε για την τροφή του γιατρού. Με τη διαθήκη του διέθεσε την περιουσία του στην κοινότητα.\nΤο 1857 η Μονή της Αγίας Παρασκευής Πάνω Σουδενών, που είχε ερημώσει, προσαρτήθηκε στην Ευαγγελίστρια που την εποχή εκείνη η Ευαγγελίστρια είχε σημαντική ακίνητη περιουσία και κοπάδια βοδιών και αιγοπροβάτων.\nΟι σχέσεις της Ευαγγελίστριας με τη Μονή Βελλάς ήταν πάντα πολύ καλές. Το γεγονός αυτό ίσως να οφείλεται και στο ότι οι τελευταίοι κάτοικοι του οικισμού της Βελλάς, που κατά τον ύστερο μεσαίωνα ήταν κωμόπολη, μετοίκησαν γύρω στο 1700 στα Πάνω Σουδενά.\nΓύρω στα 1930 όμως έκλεισε το μοναστήρι κι έγινε μετόχι της Μονής Βελλάς.\nΚατά καιρούς διέμενε στην Ευαγγελίστρια και ο παπάς του χωριού. Από 1997 ως το 2004 η Ευαγγελίστρια λειτούργησε ως γυναικείο μοναστήρι, ενώ οι προσπάθειες για την επαναλειτουργία του από τότε δεν έχουν τελεσφορήσει ακόμα. Η Μονή Ευαγγελίστριας το 1972 χαρακτηρίστηκε διατηρητέο βυζαντινό ιστορικό μνημείο με την απόφαση ΥΑ10062/934/12-7-1972 - ΦΕΚ 621/Β/22-8-1972 .\nΟ εορτασμός του Ευαγγελισμού στο μοναστήρι αποτελούσε πάντα ένα σημαντικό γεγονός για την γύρω περιοχή, ήταν άλλωστε το ξεκίνημα των ζαγορίσιων πανηγυριών. Ο εορτασμός ξεκινούσε την παραμονή το βράδυ, με τον εσπερινό, και συνεχιζόταν το πρωί με τη λειτουργία, με νηστίσιμο τραπέζι και γλέντι.\nΤα τελευταία τέσσερα χρόνια, που το μοναστήρι είναι κλειστό, οι χωριανοί φροντίζουν το μοναστήρι, συνεχίζουν τον λαμπρό εορτασμό του Ευαγγελισμού και εύχονται να έρθει η ώρα που η καμπάνα του εσπερινού θα αντιλαλεί κάθε απόγευμα στις ρεματιές των Πάνω Σουδενών.\nΕυχαριστούμε ειλικρινά , την Αθηνά Ιωαννίδου.\nπηγή: www.orthodoxos.com.gr , porfyron.gr , iliochori.blogspot.gr , www-ioa.epcon.gr , alternatrips.gr , romiazirou.blogspot.gr , www.religiousgreece.gr\nΑναρτήθηκε από Θρησκευτικός Τουρισμός στις 8:22 μ.μ. Ετικέτες ΗΠΕΙΡΟΣ\nΒρίσκεται στο κέντρο του νησιού, σε ένα κατάφυτο οροπέδιο περιτριγυρισμένο από βουνά, στο κέντρο της Αίγινας και σε απόσταση ενός χιλιομέτρου από την μονή του Αγίου Νεκταρίου ενώ θεωρείται από τους κατοίκους του νησιού τόσο η Παναγία η Χρυσολεόντισσα όσο και το ομώνυμο μοναστήρι της ως Προστάτες της Αίγινας.\nπηγή φωτογραφίας: www.aeginagreece.com\nΣύμφωνα με τοπική παράδοση αρχικά η Μονή ήτανε κτισμένη κοντά στό παραθαλάσσιο χωριό Λεόντι, ήδη απο το 1403, με αποτέλεσμα να είναι ευάλωτη στις αλλεπάλληλες επιδρομές των πειρατών και των Αγαρηνών.\nΕπειτα από τρεις διαδοχικές καταστροφές της από αυτούς, αποφασίστηκε η μεταφορά της Μονής σε σημείο μακριά από τη θάλασσα, ώστε να μην είναι ορατή και εύκολα προσπελάσιμη από τους εχθρούς της. Όταν άρχισε η ανέγερση της Νέας Μονής συνέβη το εξής θαυμαστό γεγονός: Τα εργαλεία τα οποία άφηναν οι κτίστες στο χώρο της ανεγέρσεως, το πρωί δεν τα έβρισκαν εκεί αλλά στην σημερινή θέση της Μονής. Όταν το θαύμα επαναλήφθηκε τρεις φορές, οι μοναχοί κατάλαβαν το μήνυμα και ανήγειραν το μοναστήρι τους στην σημερινή τοποθεσία κατά τα έτη 1600 - 1614.\nΟ τριώροφος οχυρός πύργος του 1610\nπηγή φωτογραφίας: ekdramontas2.blogspot.gr\nΤο συγκρότημα έχει διατηρήσει τη φρουριακή όψη που είχε ήδη από τον 17ο αιώνα.\nΈχει τετράγωνη κάτοψη και περιβάλλεται από ψηλά κτήρια κελλιών, με πυργίσκους, πολεμίστρες και μικρά παράθυρα τοποθετημένα ψηλά.\nΣτο κέντρο του υψώνεται ο τριώροφος οχυρός πύργος που χρονολογείται στο 1610 και χρησιμοποιείται και σήμερα, σαν χώρος φιλοξενίας επισκεπτών.\nΣε υψηλότερο επίπεδο είναι κτισμένο το καθολικό ρυθμού τρίκλιτης βασιλικής του 1808, αφιερωμένο στην Κοίμηση της Θεοτόκου, τον Άγιο Διονύσιο και τον Άγιο Χαράλαμπο. Ο ναός έχει τρεις εισόδους στον πρόναο και δεξιά στην κυρία είσοδο υπάρχει μαρμάρινη φιάλη που χρησιμοποιείται για τον αγιασμό.\nΣτο εντυπωσιακό τέμπλο του 1814 με υπέροχες και σπάνιες παραστάσεις από την Παλαιά Διαθήκη, μορφές Αγίων, Αγγέλων, Ευαγγελιστών κ.α υπάρχει επιγραφή με τα ονόματα των μαστόρων «διά χειρών Ιωάννου, Δημητρίου, Αθανασίου και Ευσταθίου», στη δε μεσαία και Ωραία Πύλη «διά συνδρομής Κυρίλλου ηγουμένου Λαμπαδαρίου και των πατέρων».\nπηγή φωτογραφίας: www.imhydra.gr\nΜε σιγίλλιο του Οικουμενικού πατριαρχείου Τιμόθεου, το 1614, η μονή αναγνωρίστηκε ως «Σταυροπήγιο» και η δράση της κατά την επανάσταση του 1821 υπήρξε σημαντικότατη ενώ διατηρούσε μεγάλη περιουσία και είχε στην κατοχή της σχεδόν ολόκληρη την Αίγινα, αλλά και το νησάκι που χαρακτηριστικά λέγεται Μονή, απέναντι από την Πέρδικα.\nΜετά τη δημιουργία του ελευθέρου ελληνικού κράτους η Μονή με το διάταγμα του Όθωνος θεωρήθηκε διατηρητέα εν λειτουργία και προσαρτήθηκε σ’ αυτήν ως μετόχι η διαλυθείσα Μονή Φανερωμένης Σαλαμίνος.\nΗ έξοδος των Πρωτοπλάστων από τον Παράδεισο.\nΤοιχογραφία, 19ος αιώνας\nΗ μονή της Χρυσολεόντισσας λειτούργησε χωρίς διακοπή ως ανδρική, μέχρι και το 1935, χρονιά κατά την οποία ο αρχιεπίσκοπος Αθηνών Χρυσόστομος A' Παπαδόπουλος διαπιστώνοντας την παντελή εγκατάλειψη της, την μετέτρεψε με ένα βασιλικό Διάταγμα σε γυναικεία Μονή και για το σκοπό αυτό απέσπασε από την μονή του Αγίου Νεκταρίου πέντε μοναχές.\nΤελευταίος ηγούμενος της Μονής Χρυσολεόντισσας, πριν μετατραπεί σε γυναικεία, ήτανε ο Γέροντας Ιερώνυμος της Αίγινας.\nΣτα χρόνια που ακολούθησαν έγιναν εργώδεις προσπάθειες για την ανακαίνιση της ιστορικής Μονής. Η πρώτη ηγουμενία ανατέθηκε στην «ευσεβή και διακριτική» διακόνισσα Μαγδαληνή, που χειροτόνησε ο Αγιος Νεκτάριος.\nΗ θαυματουργή εικόνα της Παναγίας Χρυσολεόντισσας\nΗ Μαγδαληνή ποίμανε επί 32 συνεχόμενα έτη το ποίμνιον της Μονής «μετ' επιστήμης, διακρίσεως και αληθινής κατά θεόν Αγάπης», όπως γράφει το βιογραφικό σημείωμά της στο επιμελημένο έντυπο βιβλίο της Ιεράς Γυναικείας Μονής Κοιμήσεως της Θεοτόκου Χρυσολεόντισσας.\nΗ ηγουμένη Μαγδαληνή με τη συμβολή και της συνοδείας της, πραγματοποίησε μία ριζική ανακαίνιση, ένα έργο πού συνέχισαν και οι μετέπειτα γερόντισσες Ευβούλη και Θεοδούλη καθώς και η σημερινή γερόντισσα της Μονής Ευπραξία.\nΜεγάλος θησαυρός της Μονής είναι η αργυρο - επενδυμένη θαυματουργή εικόνα της Παναγίας της Χρυσολεόντισσας, τοποθετημένη στην άκρη του τέμπλου του Καθολικού, προς την βόρεια πύλη του Ιερού.\nΤην θαυματουργή αυτή εικόνα της Παναγίας έφεραν ψηλά στο βουνό της Αίγινας δύο μοναχοί, ο Μακάριος και ο Αρσένιος.\nΌπως την έφερναν, άφησαν σε μία πέτρα την εικόνα και ο βράχος σχίστηκε και σχηματίσθηκε στο σημείο ένας σταυρός.\nΑυτό το σημείο σήμερα το λένε «το χέρι της Παναγίας» και βρίσκεται στον δρόμο, δεξιά, κοντά στην Ιερά Μονή που βρίσκεται στο κέντρο της Αίγινας, με εξαιρετική και ανεμπόδιστη θέα, από ψηλά, στον Σαρωνικό.\nΤο Προσκύνημα του Αγίου Νεκταρίου\nH εικόνα χρονολογείται τον 15ο και 16ο αιώνα και η παράδοση θέλει να είναι μία από τις 70 εικόνες που φιλοτέχνησε ο Ευαγγελιστής Λουκάς.\nΑπαγορεύεται η φωτογράφισή της, αλλά και αν κανείς θέλει να παραβεί την απαγόρευση και την φωτογραφίσει, «η εικόνα δεν του φανερώνεται». Μένει σκοτεινή και απροσπέλαστη ενώ μόνον η προσευχή την φέρνει κοντά, προστάτιδα και θαυματουργή – αρωγό.\nΚαι μόνον η επίσκεψη στον γαλήνιο αυτό τόπο, η προσκύνηση της εικόνας στο δροσερό ημίφως του ναού, η επαφή με τη φύση, με τα ήμερα οικιακά ζώα, κότες, χήνες και, έως πρόσφατα, στρουθοκαμήλους και παγόνια, ηρεμεί την ψυχή, καθαρίζει τον νου, ενδυναμώνει την πίστη, αλαφρώνει τον άνθρωπο από τις έγνοιες.\nΑφότου ήρθε στην Αίγινα ο άγιος Νεκτάριος το 1904 ως διευθυντής της Ριζαρείου Σχολής, ιερό αντικείμενο με το οποίο ήταν πολύ δεμένος επί της γης ήταν η θαυματουργή εικόνα της Παναγίας Χρυσολεόντισσας που έχει ιστορία γύρω στα 400 χρόνια και είναι περιβεβλημένη με ασημένια επένδυση, ελαφρώς επιχρυσωμένη και είναι έργο ύψιστης καλλιτεχνικής αξίας.\nΚατά διαστήματα ανέβαινε τότε ο Πενταπόλεως Νεκτάριος στη Χρυσολεόντισσα για προσκύνημα και προσευχή στη χάρη της και τελευταία πνευματική επιθυμία του ήταν να προσκυνήσει για τελευταία φορά και αυτό έγινε το Σεπτέμβρη του 1920.\nΜε συνοδεία τριών μοναχών πέζευσε στο αλογάκι της Μονής και όταν έφτασε στο Μοναστήρι συγκινημένος και δακρυσμένος γονάτισε και προσευχήθηκε να του χορηγήσει ο Θεός λίγα χρόνια ζωής ακόμα για να ολοκληρώσει το έργο του στη Μονή του.\nΎστερα ζήτησε να φύγουν για τη Μονή της Αγίας Τριάδος και στο δρόμο βλέποντας από ψηλά το Μοναστήρι του είπε: «Ας ευλογήσω δια τελευταίαν φοράν το μοναστηράκι μου και τους χριστιανούς της νήσου, διότι εντός ολίγου θ’ απέλθω».\nΣε ερώτηση της μοναχής Νεκταρίας απάντησε: «εις τους ουρανούς». Πήρε δηλαδή απάντηση ότι πεθαίνει.\nΣήμερα παντού επικρατεί η τάξη και ή ομορφιά. Οι αδελφές, εκτός από τη συντήρηση και τον εξωραϊσμό των κτισμάτων της μονής και των μετοχιών της, μεριμνούν για την φιλοξενία των πολυάριθμων προσκυνητών και ασχολούνται με τις αγροτικές καλλιέργειες και την οικόσιτη κτηνοτροφία.\nΗ πρόσβαση στην Μονή με το αυτοκίνητο είναι πολύ καλή και φτάνει έως και την εξώπορτα ενώ οι ώρες επισκέψεων στην Μονή είναι από τις 07.30 το πρωί έως τις 13.00 το μεσημέρι και από τις 16.00 το απόγευμα έως και την δύση του ήλιου.\nΗ μονή πανηγυρίζει στις 15 Αυγούστου της Κοιμήσεως της Θεοτόκου όπου και γίνεται σπουδαίο πανηγύρι με χιλιάδες επισκέπτες πλήθος, στις 29 Ιουνίου των Αγίων Αποστόλων Πέτρου και Παύλου και στην εορτή του Αγίου Ανδρέα.\nΤηλέφωνο: (+30) 22970 62100\nπηγή: www.imhydra.gr , www.kathimerini.gr , agiabarbarapatras.blogspot.gr , www.saronicmagazine.com , www.kastra.eu , aegina.blogspot.gr\nΑναρτήθηκε από Θρησκευτικός Τουρισμός στις 9:00 μ.μ. Ετικέτες ΑΙΓΙΝΑ, ΕΝΕΡΓΑ ΜΟΝΑΣΤΗΡΙΑ, ΝΗΣΙΑ ΑΙΓΑΙΟΥ


10 Συμβουλές για Επιτυχημένες Πωλήσεις | Transfer Solutions Ltd | Τηλεγραμματεία Κύπρος | Γραμματειακές Υπηρεσίες Κύπρος\nPosted February 3, 2017 January 26, 2018 Nikos Antoniou\nΤο επάγγελμα του πωλητή είναι ένα από τα πιο δυναμικά και συναρπαστικά επαγγέλματα σε όλο τον κόσμο. Απαιτεί συγκεκριμένες δεξιότητες επικοινωνίας, πειθούς και διαπραγμάτευσης και αποτελεί το πιο σημαντικό κομμάτι κάθε επιχείρησης. Γιατί αυτό; Επειδή πολύ απλά είναι το τμήμα που φέρνει χρήματα στην επιχείρηση.\nΠολλές επιχειρήσεις και ελεύθεροι επαγγελματίες που πωλούν προϊόντα ή υπηρεσίες και έρχονται σε επαφή με πολλούς υποψήφιους πελάτες καθημερινά, καταγράφουν στο ενεργητικό τους αρκετές αποτυχημένες προσπάθειες πώλησης. Που οφείλετε; Μα φυσικά στο τρόπο που προσεγγίζουν τον πελάτη. Για να θεωρηθεί μια επιχείρηση επιτυχημένη δεν αρκεί μόνο να έχει καλά προϊόντα ή υπηρεσίες, πρέπει να έχει και καλούς πωλητές!\nΠιο κάτω θα προσπαθήσω να σας αναφέρω 3 βασικά στάδια με ορισμένα tips για αύξηση των face to face πωλήσεων:\n1ο Στάδιο: Μελέτη και Ενημέρωση του πωλητή.\nΕίναι αδύνατο να πουλήσεις κάτι που δεν γνωρίζεις. Πρέπει να γνωρίζουμε το προϊόν ή την υπηρεσία που προωθούμε και να προσπαθούμε να βρούμε τον τρόπο που αυτό καλύπτει τις ανάγκες του πελάτη μας.\nΓνώση της αγοράς και του ανταγωνισμού.\nΤις περισσότερες φορές βρίσκεται κοντά μας κάποια ανταγωνιστική επιχείρηση η οποία πουλάει ίδια ή παρόμοια προϊόντα με εμάς. Σε αυτή την περίπτωση ο πελάτης είναι πολύ πιθανό να είναι ενήμερος για τις λεπτομέρειες, τις τιμές και την ποιότητα του προϊόντος. Τι κάνουμε εμείς; Παρουσιάζουμε την επιχείρησή μας και προσπαθούμε να προσφέρουμε ισχυρότερο όφελος στον πελάτη μας σε σχέση με τον ανταγωνιστή μας. Σε καμία περίπτωση δε μειώνουμε την αξία του ανταγωνιστή μας. Αφήνουμε τον πελάτη να επιλέξει με τα δεδομένα που έχει μπροστά του.\nΓνώση των διαδικασιών και της τακτικής που ακολουθεί η εκάστοτε επιχείρηση.\nΈχει παρατηρηθεί ότι αρκετοί πωλητές δεν γνωρίζουν τον τρόπο τιμολόγησης της επιχείρησής ή την διαθεσιμότητα σε κάποια προϊόντα. Σε κάθε συνάντηση με υποψήφιο πελάτη θα πρέπει να έχουμε ένα πλάνο τιμολόγησης σύμφωνα με τις ανάγκες του και να μην προσθέτουμε προϊόντα ή υπηρεσίες που δε θα του χρειαστούν ποτέ. Έτσι αποκτούμε εμπιστοσύνη και αξιοπιστία με τους πελάτες μας.\n2ο Στάδιο: Στάση σώματος και συμπεριφορά\nΕπιμέλεια της εμφάνισης μας.\nΗ πρώτη εντύπωση είναι πιο ουσιαστική! Γι αυτό το λόγο πρέπει να προσέξουμε να φοράμε καθαρά ρούχα, να έχουμε περιποιημένα μαλλιά, να προσέχουμε τις οσμές του σώματός μας και γενικά να υιοθετούμε ένα προσεγμένο ντύσιμο.\nΕυγενική και Ευχάριστη συμπεριφορά.\nΤο χαμόγελο είναι πάντα σημαντικό στοιχείο, δε κοστίζει και είναι πολύ όμορφο να το προσφέρουμε απλόχερα στους συνομιλητές μας. Σίγουρα χαλαρώνει τον συνομιλητή σας, αλλά χαμογελάστε αληθινά! Το ψεύτικο χαμόγελο γίνεται εύκολα αντιληπτό.\nΑποφύγετε περιττές χειρονομίες.\nΣτην προσπάθεια τους να καταφέρουν την πώληση αρκετοί πωλητές κάνουν διάφορες χειρονομίες για να γίνουν πιο πειστικοί. Κατά την γνώμη μου είναι λάθος και είναι καλό τουλάχιστον αν δε τις σταματήσετε, να της περιορίσετε. Δεν είναι πάντα αποδεκτές από τον πελάτη σας!\n3ο Στάδιο: Επικοινωνία και Στρατηγική\nΣτην παρουσίαση των προϊόντων ή υπηρεσιών μας στον πελάτη πρέπει να έχουμε πλάνο και τακτική. Σημαντικό σημείο είναι η φιλική προσέγγιση. Καλωσορίζουμε τον πελάτη μας με ένα χαμόγελο και ξεκινάμε με μια απλή ερώτηση για το πώς μπορούμε να τον εξυπηρετήσουμε.\nΚατανόηση των αναγκών του πελάτη και προσφορά πραγματικής λύσης.\nΔεύτερο σημείο είναι να κατανοήσουμε την ανάγκη και να προσφέρουμε την πραγματική λύση. Στην παρουσίαση μας θα πρέπει να αναφέρουμε δυνατά επιχειρήματα και οφέλη που θα αποκομίσει από την αγορά του προϊόντος ή της υπηρεσίας μας. Για παράδειγμα αν πουλάμε αθλητικά παπούτσια, θα πρέπει να αναφέρουμε ότι είναι αναπαυτικά, έχουν καλό πάτημα, δεν κουράζουν και τον βοηθούν στην άσκηση, στο τρέξιμο κτλ.\nΧειρισμός της άρνησης και της ανησυχίας του πελάτη.\nΤρίτο σημείο είναι να καταφέρουμε να χειριστούμε τους φόβους και την δυσπιστία του πελάτη μας για το προϊόν ή την υπηρεσία που του προσφέρουμε, αν βέβαια έχει αντιρρήσεις και δεν προχωρήσει άμεσα στην αγορά. Για παράδειγμα: αν πουλάμε κρέμες και καλλυντικά προσώπου σε μία γυναίκα και η αντίρρησή της είναι κατά πόσο είναι κατάλληλες για το δικό της τύπο δέρματος. Σε αυτή την περίπτωση θα πρέπει να είμαστε σε θέση να την καθησυχάσουμε ότι είναι κατάλληλες για όλους τους τύπους δέρματος με κατάλληλα αποδεικτικά. Υπάρχουν βέβαια πάρα πολλά παραδείγματα αντιρρήσεων που μπορούμε να αναφέρουμε.\nΚλείσιμο συμφωνίας – πώλησης.\nΊσως είναι η πιο αμήχανη στιγμή για τον πωλητή, όπου έχει παρατηρηθεί ότι οι περισσότεροι πωλητές διστάζουν να προχωρήσουν. Ωστόσο αφού έχουμε χειριστεί τις αντιδράσεις και τις αντιρρήσεις του πελάτη σωστά και έχουμε κερδίσει την εμπιστοσύνη του, το πιο πιθανό είναι να μας δείξει σημάδια ότι έχει πειστεί και θα προχωρήσει στην αγορά.\nΌπως αντιλαμβάνεστε η πώληση δεν είναι απλή υπόθεση! Θέλει υπομονή, σωστό πλάνο, στρατηγική, ψυχολογία, αυτοπεποίθηση, σκληρή δουλειά και καλή προετοιμασία. Η εμπειρία έρχεται στην πορεία των χρόνων και της τριβής με το αντικείμενο.\nΤέλος, ακολουθώντας αυτές τις συμβουλές, θα κάνετε την επιχείρηση σας να διαφέρει από τον ανταγωνισμό, θα δώσετε μεγαλύτερη αξία στα προϊόντα ή τις υπηρεσίες σας και θα δημιουργήσετε τις προδιαγραφές για υψηλές πωλήσεις!\nΣτην Transfer Solutions ερχόμαστε σε επαφή με πολλούς υποψήφιους πελάτες, καθώς διαχειριζόμαστε μεγάλο αριθμό τηλεφωνικών κλήσεων σε καθημερινή βάση. Μεγάλο ποσοστό πελατών εκφράζει τις απορίες του, τις ανησυχίες του, τα παράπονα του και σε αυτή την περίπτωση πρέπει να είμαστε σε θέση να δώσουμε κατάλληλες απαντήσεις και λύσεις στα προβλήματα που μπορεί να προκύψουν. Οι γραμματείς μας έχουν αναπτύξει αυτές τις δεξιότητες που αναφέραμε σε μεγάλο βαθμό, ώστε οι επιχειρήσεις που μας εμπιστεύθηκαν και θα μας εμπιστευτούν στο μέλλον, να λαμβάνουν την ιδανική τηλεφωνική εξυπηρέτηση. Είμαστε η πρώτη εικόνα της επιχείρησης και δουλεύουμε σκληρά για να εισπράττει ο πελάτης μας το αποτέλεσμα που επιθυμεί.\nΤο άρθρο γράφτηκε από τον Διευθυντή της Transfer Solutions Ltd κ. Αντωνίου Νίκο\n⟵6 Tips για Σωστή Απάντηση κλήσεων στην επιχείρησή σας\n8 Tips για να έχετε μια επιτυχημένη επιχείρηση⟶


Μέτρα «ανάχωμα» στην ενεργειακή ακρίβεια - Πρωινός Λόγος - Η καθημερινή εφημερίδα της Ηπείρου\nΝέο εθνικό πρόγραμμα στήριξης απέναντι στις συνέπειες του πολέμου και της εισαγόμενης ενεργειακής «έκρηξης», ετοιμάζει η Κυ- βέρνηση, όπως ανέφερε χθες ο Πρωθυπουργός Κ. Μητσοτάκης, μιλώντας στο Υπουργικό Συμβούλιο.\nΚι αυτά σε μια περίοδο που η ακρίβεια και οι υπέρογκοι λογαριασμοί ρεύματος δημιουργούν ένα εκρηκτικό μείγμα, απειλώντας τη βιωσιμότητα νοικοκυριών και επιχειρήσεων.\nΕιδικά για το ρεύμα η Κυβέρνηση φαίνεται πως εξετάζει παρεμβάσεις στην αγορά ενέργειας που θα μπορούσαν να ελαφρύνουν τους «φουσκωμένους» λογαριασμούς.\nΕιδικότερα, σύμφωνα με όσα έχουν δει το φως της δημοσιότητας το κυβερνητικό επιτελείο εξετάζει ένα εθνικό σχέδιο μείωσης των τιμών ηλεκτρικής ενέργειας, με σκοπό οι τιμές της λιανικής να πλησιάσουν τα προ κρίσης επίπεδα (δηλαδή τιμές 2021), περίπου σε 0,16€/kWh. Αξίζει να σημειωθεί πως αυτή την περίοδο η αντίστοιχη τιμή της κιλοβατόρας φτάνει σε 0.33 – 0,35 ευρώ, αν αφαιρεθούν οι όποιες επιδοτήσεις ισχύουν.\nΠαράλληλα, εξετάζεται το ενδεχόμενο να μπει πλαφόν στη χονδρική τιμή του ρεύματος με όριο τα 100 ευρώ ανά μεγαβατόρα, την ώρα που σήμερα αγγίζει τα 240 ευρώ. Το επιπλέον ποσό θα επιδοτείται από τον Προϋπολογισμό.\nΟ Κ. Μητσοτάκης στην χθεσινή συνεδρίαση του Υπουργικού Συμβουλίου έκανε ειδική αναφορά στη στήριξη των εισοδημάτων και στην αύξηση του κατώτατου μισθού (από 663 σε 713), που θα ισχύσει από Δευτέρα. Όπως ανέφερε κατά την τοποθέτησή του «σε συνδυασμό με την πρώτη δόση, του Ιανουαρίου, είναι μια αύξηση της τάξης του 9,7% σε σχέση με τον κατώτατο μισθό του 2021, πολύ πάνω από τον πληθωρισμό. Ουσιαστικά δίνουμε στους εργαζόμενους που αμείβονται με τον κατώτατο μισθό έναν επιπρόσθετο 15ο μισθό τον χρόνο.\n»Είναι μία πολύ σημαντική αύξηση, μια κίνηση στήριξης των χαμηλότερων εισοδημάτων. Ένα μήνυμα ότι η πολιτεία στέκεται στο πλευρό των χαμηλόμισθων συμπολιτών μας και ένας δίκαιος τρόπος να επιμερίζεται το μέρισμα ανάπτυξης σε όλους τους συμπολίτες μας».\nΝέα μείωση εισφορών…\nΠαράλληλα θύμισε ότι τον Ιούνιο ακολουθεί νέα μείωση των εργοδοτικών εισφορών. «Δεν δίνουν λύσεις στις ανάγκες όλων των πολιτών, καταδεικνύουν όμως τη δική μας συστηματική προσπάθεια να κάνουμε το καλύτερο δυνατό στα πλαίσια των δημοσιονομικών περιορισμών που έχει η χώρα. Είναι, προφανώς, μέτρα τα οποία διαδέχονται άλλες ελαφρύνσεις, ισχύουν παράλληλα και με τις επιδοτήσεις στο ρεύμα και στα καύσιμα. Είναι μέτρα τα οποία βρίσκουν ανταπόκριση, αν σκεφτείτε ότι μέσα σε 48 μόλις ώρες, πάνω από μισό εκατομμύριο συμπολίτες μας μπήκαν στην ψηφιακή πλατφόρμα του Fuel Pass», σημείωσε χαρακτηριστικά.\nΟ Πρωθυπουργός παραδέχθηκε ότι πρόκειται για μέτρα τα οποία δεν καλύπτουν όλες τις αυξήσεις, μετριάζουν όμως τις απώλειες από τις ανατιμήσεις. Γιατί αυτή η μάχη με την πανευρωπαϊκή κρίση είναι άνιση και τελικά θα χρειαστεί μία πανευρωπαϊκή απάντηση.\n«Σε εθνικό όμως επίπεδο εμείς στήνουμε τα δικά μας αναχώματα. Και ας μην ξεχνάμε ότι ο πληθωρισμός των τιμών δεν αντιμετωπίζεται, σε καμία περίπτωση, με «πληθωρισμό εντυπώσεων». Αλλά μόνο με επιλογές οι οποίες είναι συνετές και αποτελεσματικές», σημείωσε με έμφαση.\nΚαι διαβεβαίωσε ότι «η κυβέρνηση θα σταθεί δίπλα σε κάθε πολίτη για όσο καιρό χρειαστεί. Χωρίς ποτέ να κρύβουμε τα εμπόδια της συγκυρίας, μιλώντας πάντα τη γλώσσα της αλήθειας, αλλά εξαντλώντας τα περιθώρια στήριξης της κοινωνίας…».


Πάμε Αστυπάλαια: Όλα όσα πρέπει να ξέρεις για το νησί των Δωδεκανήσων με το άρωμα Κυκλάδων - Travel Vibe\nΤο όνομα της σημαίνει «παλιά πόλη» και φανερώνει την πλούσια ιστορία της στο πέρασμα του χρόνου. Έχει καταφέρει να παντρέψει την ομορφιά των Δωδεκανήσων με αυτή των Κυκλάδων. Άγρια ομορφιά, γοητεία απαράμιλη, αγνή, μαγευτική θέα, παράδοση, υψηλή αισθητική, ξεχωριστές παραλίες, γλυκύτατοι άνθρωποι, είναι κάποια από τα στοιχεία της πεταλούδας του Αιγαίου που θα σε μαγνητίσουν! Εμείς παρακάτω σου παρουσιάζουμε τα χωριά, διαμονή, γεύσεις , παραλίες και όλα όσα πρέπει να ξέρεις!\nΣτην Αστυπάλαια υπάρχει η δυνατότητα να πας με καράβι από τον Πειραιά με διάρκεια του ταξιδιού γύρω στις 8-10 ώρες. Επίσης, συνδέεται με άλλα νησιά της Δωδεκανήσου (Ρόδο, Κω, Κάλυμνο, Σύμη, Τήλο, κ.α), αλλά και των Κυκλάδων (Πάρο, Νάξο, Αμοργό, κ.α). Πράγμα που σημαίνει πως μπορείς να κάνεις Island Hopping, δηλαδή να συνδυάσεις τις διακοπές σου με στάσεις και σε άλλα νησιά!\nΜπορείς να πας όμως και με τον πιο εύκολο τρόπο, αεροπορικώς! Σε αυτήν την περίπτωση το ταξίδι διαρκεί μόνο 1 ώρα!\nΣύμφωνα με πολλές αναφορές, πρόκειται για την πιο όμορφη Χώρα και δεν μπορούμε παρά να συμφωνήσουμε με αυτό! Βρίσκεται σκαρφαλωμένη σε έναν βράχο και στην κορυφή ξεχωρίζει το Βενετσιάνικο κάστρο των Γκουερίνι με τις 2 εκκλησίες στο εσωτερικό του, την παλαιότερη του Άγιου Γεώργιου του Γλυκαυλή κτισμένη το 1790 με το ξυλόγλυπτο τέμπλο της και την Παναγιά του Κάστρου (Ευαγγελιστρίας) κτισμένη στα μέσα του 18ου αιώνα. Το Ενετικό κάστρο περιβάλλεται από λευκά σπιτάκια, σοκάκια με άρωμα Κυκλάδων, καλοδιατηρημένους ανεμόμυλους, παραδοσιακά μαγαζιά με ντόπιες λιχουδιές. Είναι σίγουρα, από αυτές τις Χώρες που δεν σε αφήνουν αδιάφορο!\nΕκεί κοντά θα βρεις και την Παναγιά την Πορταΐτισσα η οποία θεωρείται από τις πιο όμορφες εκκλησίες στα Δωδεκάνησα. Μην παραλείψεις να ανέβεις στο κάστρο να φωτογραφίσεις τον πανέμορφο τρούλο της με φόντο όλο το Αιγαίο! Για φαγητό να πας στην ” Άγονη Γραμμή“. Είναι κομψό εστιατόριο με ωραίο σκηνικό και ντόπιες νοστιμιές. Αν θες να πιεις cocktail με την καλύτερη θέα της Χώρας, να πας στο “Archipelago Cafe Bar” και θα μαγευτείς.\nΟ Πέρα Γιαλός είναι το παραδοσιακό λιμάνι της Αστυπάλαιας, μέχρι πρότινος, και το κύριο πριν δημιουργηθεί το νέο στον Άγιο Ανδρέα. Η Χώρα με τον Πέρα Γιαλό πλέον έχουν σμίξει, αφού από το λιμανάκι ξεκινούν τα λευκά σπιτάκια, αμφιθεατρικά χτισμένα σκαρφαλώνουν στον λόφο και καταλήγουν μέχρι ψηλά στο κάστρο δημιουργόντας ένα μαγευτικό σε συνδυασμό με το γραφικό λιμάνι, τους Μύλους και το κάστρο. Από τον Πέρα Γιαλό ξεκινάνε και οι καθημερινές καλοκαιρινές εξορμήσεις με τα σκαφάκια στις νησίδες της Αστυπάλαιας. Πληροφορίες θα βρεις στον μεγάλο πίνακα ανακοινώσεων που στέκει ακριβώς πάνω από το μώλο (λιμανάκι) στην στάση των λεωφορείων του Πέρα Γιαλού για οτιδήποτε συμβαίνει στο νησί από τις εκδηλώσεις και τα δρομολόγια μέχρι και πληροφορίες για διαμονή και διασκέδαση.\nΕπίσης, να πας να φας στο “Akti Restaurant” που εκτός από την παραδοσιακή κουζίνα και τα φρέσκα και ντόπια προϊόντα της, έχει και εκπληκτική θέα προς το Κάστρο από τις μικρές βεράντες της. Η περιοχή είναι ιδανική και για την διαμονή σου αφού υπάρχουν καταλύματα υψηλής αισθητικής με την καλύτερη θέα του νησιού.\nΕμάς μας έκανε εντύπωση και σου προτείνουμε το Vithos Seaside Aparthotel, ένα μικρό παραθαλάσσιο συγκρότημα, το οποίο βρίσκεται στην ακρογιαλιά του Πέρα Γιαλού.\nΑυτό που το κάνει ξεχωριστό έιναι το ότι βγαίνεις στο μπαλκόνι και ακριβώς μπροστά σου είναι η θάλασσα, σχεδόν τσαλαβουτάς τα πόδια σου! Είναι σαν να βρίσκεσαι σε ένα καραβάκι μέσα στο Αιγαίο με ανεμπόδιστη θέα στον ουρανό που γίνεται ένα με την θάλασσα, τον οικισμό της Χώρας και το Ενετικό Κάστρο!\nΘα βρεις σημαντικές εκπτώσεις ΕΔΩ\nΤο νησί χωρίζεται στο Μέσα και το ‘Έξω νησί με μία αμμουδερή λωρίδα, το Στενό μήκους 100 μέτρων. Στην αριστερή πλευρά της πεταλούδας του Αιγαίου, στο Έξω νησί, θα βρεις το Λιβάδι, το οποίο βρίσκεται μετά τη Χώρα και είναι προσβάσιμο από την μεγάλη κατηφόρα ακολουθώντας τον δρόμο μπροστά από τους Μύλους. Είναι ένας καταπράσινος παραθαλάσσιος οικισμός και μία ωραία τοποθεσία διαμονής με την μεγάλη και οργανωμένη παραλία της, τα μαγαζάκια στην αμμουδιά, με πληθώρα επιλογών, αλλά και την εξαιρετική θέα της Χώρας κρεμασμένης πάνω στον μεγάλο βράχο. Το πρωί απολαμβάνεις την θέα κολυμπώντας σε καταγάλανα νερά και το βράδυ απολαμβάνεις ένα μαγικό νυχτερινό τοπίο. Προτείνουμε την τοποθεσία αυτή για βάση σου, καθώς και είναι ιδανική και για τις μετακινήσεις σου.\nΤο Saluti Da Stampalia είναι ένα κατάλυμα στο Λιβάδι, το οποίο έχει καταφέρει να συνδυάσει αρμονικά την πολυτέλεια, την απλότητα και την παράδοση. Το minimal ύφος του, οι σύγχρονες παροχές , η μοναδική θέα και η άνεση που θα σου προσφέρει, θα σε κάνουν να μη θες να βγεις από το δωμάτιο!\nΣκέψου ότι είναι βράδυ και βρίσκεσαι με ένα ποτήρι κρασί στο χέρι, σε ένα μπαλκόνι με θέα την θάλασσα στην οποία αντανακλάται η φωτισμένη Χώρα και το Κάστρο ,κάνοντας Τζακούζι. Αυτό ακριβώς μπορείς να το ζήσεις σε αυτό το κατάλυμα! Το μόνο σίγουρο είναι πως όταν πας θα έιναι ένας από τους λόγους που θα επιστρέψεις στην Αστυπάλαια!\nAelia – Apartments & Suites\nΤο Αέλια το χαρακτηρίζει η ζεστή φιλοξενία του και από την πρώτη στιγμή θα νιώσεις άνετα! Σημαντικό στοιχείο είναι η πισίνα του που μπορείς να περάσεις ατελέιωτες ώρες δροσιάς και χαλάρωσης, αλλά και τα φανταστικά μεγάλα μπαλκόνια που έχουν θέα τον θαλασσινό ορίζοντα! Το μεσημεράκι μετά από τις βουτιές, να κάτσεις να χαζέψεις τον ορίζοντα με το μελτεμάκι και την απολαυστική ησυχία. Αξία ανεκτίμητη!\nΕΔΩ θα βρεις μοναδικές εκπτώσεις για όλο τον Ιούλιο!\nΣτο Mouras Resort θα νιώσεις πλήρη ιδιωτικότητα, θα γεμίσεις τις μπαταρίες σου και θα απολαύσεις ηρεμία! Ο μόνος ήχος που θα ακούς είναι το θρόισμα των φύλλων από τα δέντρα που το περιβάλλουν. Επίσης, είναι ιδανικό για εσένα που είσαι καλοφαγάς! Κάθε πρωί σερβίρεται πρωινό σε απίστευτη ποσότητα και μεγάλη ποικιλία με ντόπια παραδοσιακά προϊόντα! Κράτησε χώρο όμως, για το μεσημεριανό και το βραδινό γιατί μόλις δοκιμάσεις τα πιάτα αυτών των τόσο φιλόξενων ανθρώπων, θα γλύφεις τα δάχτυλα σου!\nΑν από τη Χώρα επιλέξεις να κινηθείς στο ανατολικό κομμάτι της Αστυπάλαιας, το Μέσα Νησί, μέσα σε λίγα λεπτά θα βρεθείς στην Ανάληψη, που είναι ιδιαίτερα αναπτυγμένη τουριστικά και συγκεντρώνει μεγάλο αριθμό ταξιδιωτών στην αμμουδερή παραλία της. Η Ανάληψη ονομάζεται και Μαλτεζάνα, εξαιτίας των Μαλτέζων πειρατών που κυριαρχούσαν στο Αιγαίο και έβρισκαν καταφύγιο στους όρμους της περιοχής. Χαρακτηριστικό της Μαλτεζάνας είναι το λιμανάκι της όπου θα δείτε πολλά ψαροκάικα με τους ντόπιους να προμηθεύουν με φρέσκα αλιεύματα τις ταβέρνες του νησιού.\nΑπό την Μαλτεζάνα, κατευθύνσου βόρεια προς το Βαθύ, ένα γραφικό ψαροχώρι στις όχθες μιας λιμνοθάλασσας. Πάνω στην προκυμαία βρίσκεται μοναχικό κτίσμα, η ταβέρνα “Γαλήνη“. Το όνομά της εκπροσωπεί αντάξια και το συναίσθημα που σου προκαλεί αυτό το μέρος. Σημαντικά αξιοθέατα αποτελούν το Σπήλαιο του Δράκου, το Σπήλαιο του Νεγρί και λίγο πιο νότια το ιταλικό φρούριο Καστελλάνο.\nΜισή από τις ημέρες χαλάρωσης στην Αστυπάλαια, φρόντισε να περιλαμβάνει βουτιές στα κυριολεκτικά γαλαζοπράσινα νερά του Κουτσομύτη και των Κουνούπων. Είναι νησίδες λίγα ναυτικά μίλια μακριά από τη Χώρα τις οποίες επισκέπτονται καθημερινά πλοιάρια με αφετηρία το λιμανάκι του Πέρα Γιαλού. Είναι η περίπτωση όπου οι φωτογραφίες αρκούν για να σε πείσουν να τις επισκεφτείς, απολαμβάνοντας όχι μόνο τις δύο μοναδικές παραλίες αλλά και τη θαλάσσια διαδρομή μέχρι εκεί.\nΦρόντισε, όμως, να πάρεις μαζί σου τρόφιμα, νερό και ομπρέλα θαλάσσης γιατί οι παραλίες δεν είναι οργανωμένες και η συνολική διάρκεια της mini κρουαζιέρας είναι περίπου 6-7 ώρες.\nΟ «Άγιος» για τους ντόπιους, είναι πράγματι μία από τις ωραιότερες παραλίες η οποία ανταγωνίζεται το Τζανάκι σε θέα προς το Κάστρο. Εκεί μπορείς να περάσεις αρκετές ευχάριστες ώρες καθώς θα βρεις αλμυρίκια για σκιά, ενοικιαζόμενες ξαπλώστες-ομπρέλες, ταβέρνα και beach bar που λειτουργεί μέχρι αργά. Επίσης, μπορείς να ανέβεις λίγο πιο πάνω στο ομώνυμο παρεκκλήσι του Αγίου Κωνσταντίνου για να απολαύσεις την θέα τόσο της παραλίας από ψηλά, όσο και της γραφικής Χώρας που βρίσκεται ακριβώς απέναντι.\nΚατα πολλούς, είναι ίσως και η ωραιότερη παραλία της Αστυπάλαιας. Στο δυτικό τμήμα του νησιού, το φυσικό αυτό λιμάνι θα κερδίσει τις εντυπώσεις των περισσοτέρων και θα σου προσφέρει στιγμές χαλάρωσης που θα αναπολείς για καιρό. Πέρα από τα βαθιά κρυστάλλινα νερά, θα βρεις αλμυρίκια στην άκρη της παραλίας για να απολαύσεις σκιά και ίσως ύπνο στη παραλία, ενώ λίγο παραπάνω υπάρχει και εστιατόριο με menu που διαθέτει μεταξύ άλλων και αρκετά τοπικά προϊόντα.\nΤο μέγεθος της ακτής σε συνδιασμό με τους ορεινούς όγκους που την περιστοιχίζουν, σου προσφέρουν την κατάλληλη απόδραση για χαλάρωση και κολύμπι. Αν αναζητάς, βέβαια, γραφικά beach bar και cocktails πλάι στο κύμα, έκανες επίσης τη σωστή επιλογή μιας και οι Βάτσες τα τελευταία χρόνια διαθέτουν beach bar που αξίζει την παραμονή σου μέχρι την δύση του ήλιου.\nΈνα κλειστός όρμος που περιλαμβάνει την γραφική παραλία Πλάκες, αλλά και τις ομώνυμες πλάκες που προσφέρουν την επιλογή για ένα ξεχωριστό μπάνιο για όσους το επιθυμούν. Τα καθαρά νερά συνδυάζονται μοναδικά με τον υπέροχο βυθό που χαρακτηρίζει τον συγκεκριμένο όρμο και εσείς δεν έχεις παρά να το επιβεβαιώσεις παίρνοντας μαζί σου μάσκα ή γυαλιά κολύμβησης. Έπειτα από τις βουτιές σου, μην παραλείψεις να κάνεις την απογευματινή σου βόλτα για φαγητό ή καφέ στον οικισμό της Μαλτεζάνας που βρίσκεται σε μικρή απόσταση από την παραλία.\nΧρυσή (Ψιλή) Άμμος\nΗ κατάλληλη παραλία για όσους προτιμούν χρυσή αμμουδιά και ρηχά, γαλαζοπράσινα νερά. Λιγότερο από ένα χιλιόμετρο πίσω από το αεροδρόμιο της Αστυπάλαιας στη Μαλτεζάνα, το τοπίο αλλάζει και σου προσφέρει την ηρεμία που χρειάζεσαι στις διακοπές σου. Η Ψιλή Άμμος θα ικανοποιήσει ιδιαίτερα όσους και όσες επιζητούν άφθονο ήλιο μέχρι αργά το απόγευμα. Προσοχή όμως, γιατί η παραλία δεν έχει καθόλου σκιά, είναι ανοργάνωτη και πρέπει να προβλέψεις να έχεις μια ομπρέλα ή τέντα θαλάσσης καθώς και νερό-τρόφιμα.\nΟι περισσότεροι που επισκέπτονται αυτό το νησί, επιστρέφουν ξανά. Αν έχεις πάει στην Αστυπάλαια καταλαβαίνεις τι εννοώ. Εσύ που δεν έχεις πάει και σκέφτεσαι να την εντάξεις στα πλάνα σου, θα σε ανταμείψει και με το παραπάνω! Μόλις φτάσεις σε αυτόν τον επίγειο παράδεισο, θα νιώσεις ότι είσαι σε άλλον κόσμο. Μακριά από άγχη, βιασύνες και ευθύνες! Πρόκειται για ένα νησί που θα σε μαγέψει και θα σε παρασύρει σε έναν κόσμο πέρα από την φαντασία σου. Ετοίμασε λοιπόν, τις βαλίτσες σου και ετοιμάσου για ένα ταξίδι που θα σου μείνει αξέχαστο!\nTagsAstypalaia • Greece • Greek • summer • The Span Travellers • Αστυπάλαια • Διακοπές • Δωδεκάνησα • Καλοκαίρι • Καντάρη


Η εμπάθεια και οι ιδεοληψίες του ΣΥΡΙΖΑ μετατοπίζονται στο λαό | Insider\n09-03-2017 | 00:00\nΗ εμπάθεια και οι ιδεοληψίες του ΣΥΡΙΖΑ μετατοπίζονται στο λαό\nΣτα χρόνια των μέτρων και της λιτότητας, η επιχειρηματικότητα και η ιδιωτική πρωτοβουλία, δεν είναι για την κυβέρνηση ΣΥΡΙΖΑ "σύμμαχοι" για την αναδιοργάνωση της οικονομίας και της χώρας. Αντίθετα, είναι έννοιες που όχι μόνο δεν υπάρχουν στην πολιτική ατζέντα του κυβερνώντος κόμματος αλλά αποτελεί στόχο για την κυβέρνηση ακόμα και η θεωρητική τους κατάργηση.\nΠως αλλιώς να εξηγηθεί η εχθρική στάση της κυβέρνησης απέναντι στις επενδύσεις και στην αναδιοργάνωση της αγοράς μέσω της ιδωτικής πρωτοβουλίας;\nΣτις βαλκανικές χώρες, δραστηριοποιούνται πλέον πολλές επιχειρήσεις εξαιτίας της υπέρμετρης και ασταθούς φορολογίας στην Ελλάδα. Οι λύσεις είναι απλές και η πολιτική οφείλει να είναι απαλλαγμένη από ιδεοληψίες, αν επιθυμεί να υπηρετήσει την παραγωγική ανασυγκρότηση της οικονομίας, ίδιως στις σημερινές κρίσιμες εποχές για τον λαό και την χώρα.\nΧρειάζονται κίνητρα στους επιχειρηματίες που επένδυσαν σε άλλα κράτη και δημιουργούν εκεί θέσεις εργασίας, προκειμένου να επιστρέψουν και να δραστηριοποιηθούν στην χώρα τους. Άμεσα εφαρμόσιμη και χωρίς δημοσιονομικό κόστος είναι η λύση των ειδικών φορολογικών ζωνών στην Βόρειο Ελλάδα, στις περιφέρειες που γειτνιάζουν με τις Βαλκανικές χώρες και πλήττονται από την ανεργία.\nΗ επιχειρηματικότητα απαιτεί ισχυρά κίνητρα ενεργοποίησης με ενίσχυση της ιδιωτικής οικονομίας στην Ελλάδα, των μικρομεσαίων επιχειρήσεων που μπορούν να ηγηθούν στην προσπάθεια εξόδου της χώρας από την κρίση. Η υποαπασχόληση, η ανεργία, η μαύρη εργασία και η αναξιοκρατία στο εργασιακό περιβάλλον οδηγούν εκατοντάδες χιλιάδες νέων στο εξωτερικό. Η "διαρροή εγκεφάλων", είναι επικίνδυνο οικονομικό και κοινωνικό φαινόμενο.\nΔεν μπορεί και δεν επιτρέπεται η εμπάθεια και οι ιδεοληψίες του ΣΥΡΙΖΑ να μετατοπίζονται στις πλάτες του λαού και να βουλιάζουν την χώρα στην ύφεση. Θα πρέπει επιτέλους η σκοπιμότητα και η οπισθοδρόμηση να αντικατασταθούν από την προοπτική και την παραγωγικότητα. Και δυστυχώς, η κυβέρνηση απέδειξε ότι δεν έχει ούτε την βούληση ούτε την ικανότητα να το πράξει.